text:
Nelaaɗo Alla mo jam e kisal ngoni e mum (MJKM) oo, jibinaa ko subaka altine jeenay 9 lewru Rabiiyul awalu e nder ɓesngu Banii Haasim e hitaande ñiibi, tawa capanɗe nay hitaande ɓennii e laamɗo Kisra ani surwaan, ina hawra e noogaas, walla noogas e ɗiɗi lewru abril 571 jibneede Annabi Iisaa (MJKM) oo, e fawaade e haala ganndo gooto ina wiyee Mohammed Sileymaani Elmansuur Fawri, e ganndo koode gooto ina wiyee Mahmuud Baasa.
Naniraama ibnu Saad : hono yummum Nelaaɗo Alla (MJKM) oo wiyi : nde njibinmoo-mi ndee, mi tinii annoore mawnde yaltii e am, ko ina yaynoo tataaji Saam. Hono ɗuum kadi naniraama e Ahmed Gaa Irbaadi Bun Saariya.
Gaatuleeje : ñalnde o jibinaa ndee kadi won gaatuleeje njiyaa ñalnde heen ngam won e geɗe teddugal njiyaama njani e ñalnde heen, yiyaama kadi to ɓeen ndewatnoo Allaaji mum en, jeynge duppitii heen, won e nokkuuji maɓɓe dewirɗi geno maɓɓe kelii ñanlde heen. Naniraa ɗum ko Bayhakiyyu.
Jibinegol : ndeen yummum Nelaaɗo Alla jibinii ɓiyum tedduɗo oo, ɗoon e ɗoon o neli e taanum nelaaɗo ngam tintinde ɗum o jibinii afo makko hannde. Nde oon nannoo ɗum tan, ummii dogi ari. Nde o yettii o ƴefti tiggu oo, o naatdi e mum to nder suudu Kaaba too, o yetti Alla, o manti ɗum, o suɓanii mo innde Muhammed ndee, etee ndeen ɗoon innde alaano e inɗe Aarabeeɓe. Caggal ɗum o haddini mo ñalnde ñalngu jeeɗiɓiiwu, hono no Aarabeeɓe mbaɗiratnoo.
Muynam nelaaɗo : adii muyninde mo caggal yummakko kanko nelaaɗo (MJKM), ko debbo gooto ina wiyee suweybata, soknaajo Abii Lahbi e kosam ɓiyum ina wiyee Masruuhu. Ko adii ɗuum tawi oon muyninii Hamjata Bun Abdul Muɗalabi, caggal makko kadi oon muyninii biyateeɗo Abaa Salamata Bun Abdul-asad Elmaksuumi.
Nguurndam makko to Bani Saad: Laatiima ko woni aada to bannge Aarabeeɓe : won e ɓiɓɓe maɓɓe so njibinaama, ina keewi jagganeede muyninoowo ngam reentanaade ɗum en yoga e ñabbuuli gaadoraaɗi, ina ɓeyda kadi semmbeeji mum en e teeŋtinde leppi mum en. Ina wonaa kadi neɗɗo teyliiɗo to batte ɗemngal gila e ummoraade nde wonnoo e tekke. Ina wayi no Abdul Muɗalabi jagganii nelaaɗo Alla (MJKM) oo muyninoowo. Muynani mo ko debbo gooto e rewɓe bani Saada ibnu Bakiri, oon woni Halimata Bintu Abii Suwaybi, jom galle mum ina wiyee Haaris bun Abdil-asaa Elmikna, e nder suudu maɓɓe hee wooturu.
Banndiraaɓe makko toon to bannge muynam : Abdullaahi Bun Haaris, Raanisata Bintu Haris e Jasamata bintu Elhaaris. Nehi mo toon ko Abii Sufyaa bun Elhaaris ɓiy baaba makko tokooso kanko nelaaɗo (MJKM). Laatima baaba makko tokooso, hono Hamjata bun Abdul Muɗalabi oon ne kadi muynii to Bani Saad ibnu Bakiri en, yummum oon kadi muyninii nelaaɗo Alla (MJKM), to Halimata. Laatiima Hamjata bun Abdul Muɗalabi ko muynidiiɗo nelaaɗo e jeese ɗiɗi. Heen yeeso ko to Bani Saad en, yeeso ɗiɗmo ngoo ko to Suwaybata.
Halimata noon nde muyninta mo ndee, o yiyii barke, ɗum firti ko o yiyii heen nafoore mawnde sanne e kaawisaaji ɗi o suusaano daartude.
Ngam kanko Halimata o wiyi : “miin e hooram, mi miijiima artirde mo to yummako, ƴettu-moo-mi, nawtu mi mo to yummako miin fof e reerɗude o heddoo e amen. Nde njettii-mi kaalan-mi ɗum yummako mbiy-moomi : so tawii mi woppii ɓinngel am ngel to amen mbiɗo hulani ngel ñabbuuli gonɗi e nder Makka ɗii. Ɗoon e ɗo min ceertaani no feewi ha o artiri-mo e amen.
Ko hono nii o heddorii e Bani Saad en haa o timmini duuɓi nay walla joy caggal nde o jibinaa. Ko ɗoon caɗeele ceekgol ɓernde makko njoli. Naniraama Muslim gaa Anas hono nelaaɗo Alla (MJKM), Jibiril arii e makko omo fijda e cukolon ɗiɗon, o jaggi mo; o liɓi mo; o seeki becce ɗee, o itti ɓernde nde o looti ɗum o lootiri ɗum ko ndiyam Biiri jam jam. Ɗum fof tawi cukolon kon ndogii, kon payii to yummum nelaaɗo, kon mbiyi ɗum : “Mohammed jaggaama waraama. Ɓe ndogi ɓe njaɓɓoyii mo haa ɓe kawri e makko o mo arta, ɓe ƴeewi mo, ɓe tawi keeci makko ina moddi leydi.
Ngonka makko to yummka oo tigi-rigi
Caggal nde Halimata yiyi ɗeen ɗoon caɗeele, o huli o ruttini mo to yummako Aminata too. Ɗoon o wonti haa o timmini duuɓi jeegom, Aminata ƴeewtindii, miijii waɗde njillu ngam juuroyaade jom galle mum Abdullaahi, baaba mum Nelaaɗo Alla, (MJKM) to nokku ina wiyee Biisurbi. Kanko Aminata o yalti Makka o tacci yolnde ko ina tolnoo e teemedde joy kiloo meeteer, omo wonndi e ɓiyiiko Alyatiim, Mohammed nelaaɗo Alla (MJKM) oo. Debbo gooto ina wiyee Ummu Aymana ina liggantanoo mo, o ɗaldoyi ɗum Abdul-muɗalabi to Makka. O ñiiɓi to o juurinoo too ko lewru. O uddi njillu nguu, nde o artata o mo fayti Makka ñawu heftii-mo e laawol, ɗum tampini mo e hakkunde laawol ngol, o maayi nokku ina wiyee Abwaay, hakkunde Makka e Madiina. Ko hono nii yummum nelaaɗo (MJKM) oo sankorii.
Gartugol nelaaɗo to Makka
Ko taaniiko Abdul Muɗalabi itti mo Abwaay to yummako sankii too, artiri mo Makka. Caggal ɗum noon, ɗum wonani mo ngoƴa, kanko Abdul Muɗalabi, ngam o jaɓataa seertude e nelaaɗo ngam yurmaade ɗum, omo jooɗodoo e mum e dow leeso makko, o wona e moomde keeci mum, omo anndi won ko o teskittee e mum, kono omo deƴƴi ɗuum. Nde o timmini duuɓi makko jeetati e lewbi ɗiɗi e balɗe sappo, taaniiko Abdul Muɗalabi saŋkii. Hade mum ruttaade noon tawi fodiino ɗaldude mo baaba makko tokooso Abii Ɗaalibi sehil baaba makko no feewi.
Nguurndam tampere golle makko :
Laataaki nelaaɗo Alla (MJKM) oo ina joginoo golle keeriiɗe, so wonaa latiima omo aynatnoo ndammiri. O ayniino to Bani Saad ibnu Bakiri en, to Makka too kadi o aynaniino kooreeji makko nokku ina wiyee Kharariiɗi. Nde o heɓi duuɓi noogaas e joy, o yalti o yeeyoyi to Saam e jawdi Kadiijatu (MWM). Hono Ibnu Is-haakh wiyi : laatiima Kadiijata ko debbo jeeyoowo jom teddungal e jawdi, omo ligginatnoo worɓe ina njeeyana mo, o hokka ɗum en heen seeɗa. Laatiima khuraysinaaɓe ko suudu yeeyooɓe e nder Aarabeeɓe, nde yettinoo mo kanko Kadiijata ummoraade e nelaaɗo to bannge nuunɗal e moƴƴere e mawnude hoolaare e moƴƴere jikku, o felliti ɗaldude mo jawdi makko yo o yaltid e mum faade Saam, o noddi ɗum o looyndii ɗum so ina yiɗi yaltidde e jawdi makko ngam yeeyoyde to Saam, nelaaɗo Alla jaɓi ɗuum, caggal ɗumɗoon o hokki ɗum jawdi makko, oon yalti fayi Saam ina wonndi e cukalel makko ina wiyee Maysara.
Dewgal makko e Kadijatu Bintu khuwaylid
Ndeen o artii to Makka ummoraade Saam, Kadijata yiyi e nder jawdi mum ndii hoolaare e ɓural ngal meeɗaano yiyde ɗum e ko ɓenni, e ko cukalel makko jahdunoongel e makko to Saam ngel, ko ngel yiyi e nelaaɗo to bannge yuumtude miijo e ɗemngal goongɗungal e mƴƴude feere.
Yiytude ko majjirnoo ɗum : laatiima hoohooɓe Makka e hooreeɓe cuuɗi mum en, ina ndeerɗunoo e resde Kadiijata kono o jaɓanaani ɓe ɗuum, caggal ɗuum o yeewtani sehil makko debbo ko woni e nder fittaandu makko wonde omo yiɗiri nelaaɗo dewgal e laawol Alla. Oon ne leeltinaani ɗum yahi to nelaaɗo o udditani ɗum ngaal ɗoon damal, kañum ne weltii heen etee jaɓi ɗuum. Nelaaɗo kañum ne yahi to baabiraaɓe mum tokosɓe o haalani ɗum en o mo yiɗi resde Kadijata, ɓeen mbeltii heen, ɓe njahi to baaba mum Kadiijata ɓe ƴamani mo Kadiijata. Ko e ngol laawol dewgal ngal humaa, sehil Kadijatu oo noon wiyatee ko Nafisatu Bintu Munayya. Ina tawtoraa kumal ngal Bani Haasim en, e hooreeɓe jom leppi en. Ɗum ɗoon noon ko nde o ruttii Saam caggal lewbi ɗiɗi, o teŋi kumal ngal ko poliiji noogaas, ɗiin poliiji noon, ko ɗum haɓɓatee e dow leggal tiimngal e dow woyndu ina safiree baagal ndiyam. Oon saanga laatiima Kadiijata duuɓi mum ina njahra e capanɗe nay hitaande, duuɓi nelaaɗo Alla (MJKM) ina yahra e noogaas e joy. E oon tuma Kadiijata laatima wonde ɓurɗo rewɓe ɓesngu mum en teddude e heewde jawdi e hakkilantaagal, ngam ko kanko woni debbo gadano mo nelaaɗo Alla adii resde. O restaani hay gooto goɗɗo e dow mum haa oon maayi.
Ɓiɓɓe nelaaɗo Alla e Kadijetu : ɓiɓɓe nelaaɗo kala ko Kadijettu jibini ɗum en, ɗum woni ɓeeɗoo arooɓe : Alkaasum, rewi heen Jeynaba, rewi heen ko Rukkuyya, rewi heen Ummu Kulsuum, rewi heen ko Faatimata, rewi heen Abdullaahi. Ɓiɗɓe nelaaɗo fof noon maayri ko cukaaku, kamɓe fof kadi nde ɓe maayi nde omo wuuri, kono ɓiɓɓe rewɓe ɓee, kañum en fof tawtoraama Lislaam etee kamɓe fof ɓe ngongɗinii, kamɓe fof kadi ɓe perii fayde Mediina kono kamɓe rewɓe ɓee fof, ɓe maayi e yeeso baaba maɓɓe, so wonaa Faatimata. Oon heddiima caggal nelaaɗo haa timmi lewbi jeegom, o tawtoyi ɗum firti ko ndeen o maayi.
Seeɗa e jubbannde ngam anndude Mohammad (MJKM)
Ngam anndude nelaaɗo Alla, Mohammed (MJKM) : o wiyatee ko Mohammadu Bun Abdullaahi, Bun Abdul-Muɗalabi, Bun Haasim, Haasim ummii ko e Kuraysi; kuraysiyaŋkooɓe ko Arabeeɓe, ɓeen ne ngummii ko e ngeñgoI Maayil ɓiyum Ibraahiima, (JKM) Mohammadu ɓurɗo ɓurnaaɗo winndere. O dañii e ngurndam makko, duuɓi capanɗe e jeegom e tati (63) ina heen duuɓi ko nde o nelatee, heen duuɓi noogaas e tati, ko o Annabi nelaaɗo, o fuɗɗorii Annabaagal ko e simoore “Janngu”, o neliraa ko simoore
“Tuɗɗiiɗo”. Leydi makko ko Makka, o ferii feewde Mediina, Alla neli mo yo o jeertin yimɓe e bone sirku, o nodda ɗum en e wootoɗinde Alla.
Ko e ɗeeɗo geɗe o jaggi haa timmi duuɓi sappo, omo nodda ngam anndinde yimɓe Alla ko Gooto, goɗɗo alaa. Caggal ɗuum, o ŋabbinaa dow asamaan, eɗen nganndira ɗuum e simoore Maarije, kaawise (1—7).
Ina jeyaa e keeriiɗi Annabi (MJKM): ɗum ko tawa omo ɗaanii nder lobbudu suudu haa woodi ko ari e makko nanngi mo, seeki hakkunde hirsirde goddol makko haa les wuddu makko, yaltini ɓernde makko, loowi heen ganndal e iimanaagal ngam semmbinde doole makko e ɗuum ko o woni e dow mum. Caggal ɗuum o addanaa muumanteewel ɓuri mbabba mawnude etee wonaa mbabba puccu, ina wiyee Buraak, woni e ñeeŋtaade haa takkii sara makko o waɗɗinaa e dow heen wonndude e Jibiriil, mo kisal woni e mum oo, ɓe ngari haa ɓe tolnii Bayti Elmakdas, ɓe njippii ɗoon. Kanko nelaaɗo o juulni ɗoon Annabaaɓe e nelaaɓe Alla kala ngam feeñninde teddungal Mohammadu (MJKM) wonde ko Imaam koolaaɗo. Caggal nde Nelaaɗo juulni ɓe e kattanɗe Alla, Jibiriil ɓennini mo to dow asamaan. Nde o yettii toon ndee, o tawi toon ko ɓeeɗoo Annabaaɓe : Asamaan gadano, woni ɗoon ko Aadama yo kisal won e mum (KWM); Asamaan ɗiɗmo, woni ɗoon ko Yahyaa e Iisaa (KWM) ; Asamaan tataɓo, woni ɗoon ko Yuusuf (KWM) ; Asamaan nayaɓo, woni ɗoon ko Idiriis (KWM) ; Asamaan joyaɓo, woni ɗoon ko Haaruuna ɓiy Imraan miñum Muusaa (KWM) ; Asamaan jeegoɓiijo, woni ɗoon ko Muusaa ɓiyum Imraan (KWM) ; Asamaan jeeɗiɓiijo, woni ɗoon ko Ibraahiim (KWM), sehil Alla. Laatima nde ɓe jettii ɗoon ndee, ɓe tawi ɗoon Annabi Ibraahiim ina keeci mum e galle nguurndameeji ñalnde kala capanɗe jeeɗiɗi ujunere Maleyka ina naata ɗoon ngam rewde Alla e juulde refti heen ɗi njalta goɗɗi kadi ngara janngo mum, ɗi hay gooto anndaa keewal mum en no poti so wonaa Alla.
Caggal ɗum ɗoon, Jibiril ɓennini mo to jaaɓi-haattirde e nder asamaan jeeɗaɓiijo oo. Alla holli toon kaawisaaji keewɗi ɗi neɗɗo waawa jangtodaade, caggal ɗum Alla fawi e makko juulɗeele capanɗe joy, ko ndeen o tellii ha o wirtitii Muusaa, oon naamndii mo “hol juulɗeele Alla fawi e dow leñol ma juulɓe ?” o wiyi : capanɗe joy. Muusa wiyi mo, yo o rutto to joomiraaɗo oo, o ñaagoo yo ustan mo ngam ina anndi leñol makko hattanaani ɗum. O ruttitii to joomiraaɗo oo, o ñaagii ɗum yo ustan mo, Alla kañum ne ko newiiɗo ustani mo, waɗtani mo juulɗeele joy ñalnde kala e jamma mum. Nde o wirtitii Muusaa laawol goɗngol wiyi mo yo rutto ha ɓura hoybude, o wiyi o hersii hankadi, caggal ɗuum, o jipporoyi ko to Makka nokku ina wiyee Gales o juuli ɗoon subaka darɗe ɗiɗi. Cagga ɗuum, ina wayi no hankadi farlinaama e dow makko waktuuji joy ñalnde kala o juuli Makka duuɓi tati caggal ɗum o yamiraa yo o fer feewde
Mediina. waɗi noon ko Makkanaaɓe kaɗii mo waajaade e nder Makka hitaande sappo e tatiɓiire e lewru Rabiiyul-awalu, ko e nder nduun lewru kadi o jibinenoo. Caggal nde o nelaa ha timmi duuɓi sappo e tati e nder Makka omo waajoo, o roŋki dañde keewal yimɓe e nder kuraysinaaɓe, so wonaa ɓeydaade salaade noddaandu makko e ɓeydude tooñanngeeji fayde e makko e fewjude peeje no ɓe mbardi mo kanko e goongɗinɓe mo, ngam kamɓe kuraysinaaɓe fof ɓe ndenndii, ɓe noddi batu to galle diisnoniral makkanaaɓe ngam ƴeewde hol peeje potɗe dañeede ngam warde mo jam e kisal ngoni e mum oo. Ɗum noon ko caggal nde ɓe puɗɗii yiyde yoga e sehilaaɓe Nelaaɗo e yiɗɓe ɗum ina pera, ina payi Madiina.
Yo Alla hokku en taweede oo saha mo wuuri, enen kala e hoɗdiiɓe.
Jibriil Muusaa Joop


c: text/html

text:
DEN GUDU DI DE AINI A WOWTU FU GADU | YESAYA 29-33
„Wan kownu di e du sani a wan leti fasi o tii”
Kownu Yesesi e poti „gaanman” efuso owluman fu solugu a foluku fu Gadu
Den de enke „wan peesi pe sama sa go kibii te gaan alen e kon”. Dati wani taki den e wooko taanga fu yeepi den sikapu te sama wani du ogii anga den anga te den e fii booko-saka
Den de enke „wan liba di e lon a wan peesi pe wataa á de”. Dati wani taki den e leli den sama di wani den tuu leli fu Gadu
Den de enke „a koo fu wan gaan siton a wan peesi di dee kasaa”. Dati wani taki den e meke den sikapu fu Gadu fii bun fu di den e yeepi den fu fusutan a Wowtu fu Gadu

robotstxt: allowed

filter: keep


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Miijo : Tuma diina jillaa e pinal, haray ko jilɓuru!
Banndiraaɓe tedduɓe, piiji ndan hino woowaa ka men, fii majji no duwaa ndarteede, piiji hoccitaaɗi, ɗi alaa lasli, ɗi alaa kadi wonirde ka men…! Hino tawaa e ɗin piii; fiɓugol gomɗina wonde kala on jaŋguɗo diina, on ɗon ko fii defte tun duwaa yewtude, si o jooɗoday kadi; ko yimɓe diina tun, si o ɓornoto, wonaa ɗi ɓeya ɗin, rewɓe ɓen; wonaa yo o hiwroɓe, sakko o yewtida e maɓɓe, ɗum ko ko o hanndaa e mun, hay si tawii non ko o noddoowo e diina kan, sonnaaɓe ɓen tawetaake!
E miijo am, ɗum ko faayere! Sabu en tawraa ɗum mawɓe ɓen, ɗum winndaaki kadi ka diina men! Ko enen tun anndi ka ittiri ɗum. Wota mo ukkindir diina e pinal, maa diina e finaa-tawaa!. Ko woowaa ka men, jamaa on fow ko gootun, mo kala hino anndi ka oya jogitetee ɗon.
Ko e pine aarabu wirngallo woodi hakkunde jamaa on e jaŋguɓe ɓen, si on wiƴƴitike (ɗaɓɓitii) fota on ndaarii, ma on taw wonaa fii diina tun woni sabu on wirngallo hakkunde renndooji maɓɓe! Ko ɗum mi hoolii mi felliti kadi. Sabu ɓurɗo suuɗaade on e on jikku, ko fii anngal hoolondiral hakkunde maɓɓe. Ko ka maɓɓe nanataa suka no yani e banndiraawo mun debbo, maa mawɗo no dooli ɓinŋgel mun jiwel, maa goɗɗo no murtini ɓeyngu kotoo mun…
Ka men le, gooto kala hino teddini oya, hino anndi haa ka haaɗata. Goɗɗo wonday e ɓeyngu kotoo mun suudu wooturu; hara huunde e ko boni yanndaali ɓe, jiwo jombaaɗo hoɗay ka esiraaɓe mun; fayɓe ɓen fow teddina mo, huunde a nanataa e paŋkare feƴƴayɗe ka ɓeya!
Wota mo sikku non, mi faala daginnde jillondiral! Senayee woodani Alla e ɗum! Alla danndii lam kadi ɗum! Ko woni tun, mi sifoto woni woowaaɗi ɗin ka men, ɗum e wonde hiɗon gelli ɗi onon kadi.
Banndiraaɓe tedduɓe,
Hannde hannde, jannguɗo Aarabu, maa janngi defte diina, on suusataa hay hiwraade debbo, wonaa non fere kan ɓe yewtida ko fotata wa sagara ɗiɗi; haray o heɓii innde o defaali!
« EEE kaari! Wonaa onon woni ceernooɓe ɓen? » A SIKKAY ceernoojo kan ko malayka? Awa waɗta-nen yiila, wota en ukkindir piiji ɗin. Wota en ñembu woowaaɗi woɓɓe; cato-ɗen e majji, haray en jiiɓii ka men.
A suusataa hiwraade banndiraawo, hara ɓe fuɗɗii bugaade ma kure: « Hey! Jombu nani, reeno nani, hiɗa hulɓinii nani, wonaa nii nani, waɗu doy nani… » A nanay ɗi fow! Si ɓe jaɓiino, ɓe accayno, ko en ɓii Afriknaaɓe, en woowaa ngol wirngallo hakkunde jamaa on. Mo jaɓii yo o accu, o reenoo e tuuningol Ceernooɓe ɓen.
On accay hakkee, ko annde am mi holli. Si mi faljii faljitee; waddataa.
On salminaama
Tafsir BALDE
www.misiide.net


text:
Fedde Goodal yuɓɓini balɗe tati heblo jaayndeyankooɓe tuggi 17 haa 19 mares to ekkol Ceerno SIleymaani Baal Geejawaay ko Siley Njaay huufnoo golle heblo ngoo
Hol no kabaaru rokkirtee e nder ɗemngal pulaar ? hol fannuuji kabaruuji ngoodi ? hol sifaa e ngonka jaayndeyanke e nder renndo mum ? ɗum ɗoo jeyaa ko e toɓɓe janngaaɗe e nder heblo ngoo. Ngooɗoo heblo noon ina renndinno hakke 40 jaayndeyanke ummiiɓe e rajooji ceertuɗi e nder Ndakaaru. Safina fm, afia fm, rajo Teccaan, duweyra fm, jikke fm, Bammbilor fm kam e terɗe bellelle.Wonii fartaŋŋe ɓeeɗoo sukaaɓe ummiiɓe e caaktirɗe ceertuɗe bujeede e fannuuji keewɗi e no yeewtere huufirtee e no kabaaru rokkirtee. E ko Siley Njaay kuufnooɗo heblo ngoo habri, Jaayndeyanke nguurndam mum fof ko jaŋde e witto, etee ko ɓuri bonde e nguurndam j aayndeyanke ko mawmawu e yondinaare.
Heblaaɓe ɓee e kanngol Faatimata Jallo, kollirii nafoore mawnde nde keɓi e heblo ngoo. Ina jootɗoraa maa heblooji goɗɗi ummane ngam wallitdeharalde hesere naatnde e gollal ngal.
HEBLO JAAYNDEYANKAAGAL: JAAYNDEYANKOOƁE GOLLORTOOƁE PULAAR KEBLAAMA
Fedde Goodal yuɓɓini balɗe tati heblo jaayndeyankooɓe tuggi 17 haa 19 mares to ekkol Ceerno SIleymaani Baal Geejawaay ko Siley Njaay huufnoo golle heblo ngoo
About the author /
Lewlawal Communcation
Post your comments Annuler la réponse.
Ziar annuelle 2018
Rajo Lewlawal
Ayaawo
Cakkite+
-
-
EERAANGO GALLE SAYDKU UMARPosted in: Joljole Comments: 0
-
WUROSOOGI : PALEE PALEE HAKKUNDE SANNDARMORI E JOOM MOTOOJI ENPosted in: Renndo Comments: 0
-
WARNGOOJI KAASAMAAS : HOL NO HUUNDE NDEEE YAHRI ? (AAMADU JAW)Posted in: Joljole Comments: 0
-
KANEL : JOGAGOL FOORAAS OO JIBINII LUURALPosted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0
-
CUDDIIƊO HOOREEJO SENEGAAL: KO POT-ƊEN ANNDUDE E MARIYAM FAY SALPosted in: Dawrugol Comments: 1
-
MBALLUDI LAAMU NGUU E MISKIIN EN : NDAARTUGOL KAAYITAAJI JIBINANNDE KO HEEN FAWIIPosted in: Renndo Comments: 0
-
La ziarra annuelle de la famille omarienne célébrée à partir du 22 janvierPosted in: Joljole Comments: 0
-
-
Random+
-
JONNDE LAAMU NGUU E DAAKAA: ABDULLAAY DAAWUUDA JALLO YETTINII PODOOJE MUMPosted in: Joljole Comments: 0
-
ƁOKKI JAWE: MILIYOŊAAJI NOOGAAS JIBINƊI DILLERE E MBEEJOORPosted in: Renndo Comments: 0
-
BINNDITGOL WOOTEEJI : LIMOORE NDEE ANNDAAMAPosted in: Dawrugol, Joljole Comments: 0
-
MAARO JIGGOYAAKO: GOLLORGAL ISRA REENTINIIPosted in: Renndo Comments: 0
-
CAANKO? HIRAY : EKKOL OO FEEWNITANAAMA TAABE MUMPosted in: Pinal Comments: 0


text:
Mo’inki diidaadi cubi dum doggina balde dee wadaama on ngam yaada bee ballinaadi hukuuma kan e no waaretee nder duuniyaaru.
Ardiido Majalisaaru ndotti’en lesdi Naajeeriya, Dr. Bukola Saraki on wangini kaa nde wolwanno dow moninol diidaadi cubi dum majaliisaaru ndun doggini balde dee nder dabareeji di hurguki gannudi mosle, fitinaaji, e horanno ayiibeeji di doggintee yaake cubi.
Dr Saraki andini wakili’en kompaniwa tafoowa injiiji moobooji bayaanuuji innu yillunga mo haa Abuja nga andiraa Safran IS,Senator Saraki andinibe anniya hawtuki hoore majaliisaaru ndun e lesdi Naajeeriya bee kala kawtal malla hubbirde wonde fuu to ni nga wallitan her sembidinki hukuuma cubi lesdi Naajeeriya e wambuki baawo taskaramji maaka.
Ardiido wakilien kompaniwa ngan, Ms Jessica Van Meeteren andini ardiido Majalisaaru ndotti’en lesdi Naajeeriya dow kompaniwa ngan andaanga nder duuniyaaru toni hukuuma cubi lesdi Naajeeriya hawti hoore bee maaga bo nga wllitan her hurguki gannudi hukuuma kan.
Gurin.


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Fulɓe e Luumol nder Najeeriya
Joomirawo waddii jamanu ko halli to Fulɓe Najeeriya: Na’i amen keeñi. Iyaalu ɗuuɗi. Ko ɗuuɗi nder sukaaɓe amen accii durngol ngam na’i keppaama – ɓe ngalaa ilmu, ɓe ngalaa sanaa’a, faa woɓɓe nder maɓɓe naatanii guyka e fasnde (robbery) e maaɓol (kidnapping) yimɓe. Jurumɗum wallaahi! To ni mi eftii hoore ngam mi eewa ko ɓadotoo Fulɓe leydi amen, walaa ko mi teenata say iyeende/ƴiiwoonde ɓaleere kirim. En toskii. Haani Fulɓe taaskitoo ɓe huula no ɓe waawtirta torraji (problems) ɗii.
Aardiiɓe ɗuuɗbe wolwii dow ɗaɓɓitol ilmu, e demal, e durngol, amma ceɗɗan maɓɓe tinndini leñol amen dow sanaa’a. Hannde banda demal e durngol, woodi sanaa’aaji ko ɓiɓɓe men naatata. (W)alaa ko waawtirta torraji Fulbe bano sanaa’a, musamman luumol (marketing). Naane Fulɓe ngañii luumol, ɓe accanii ngol leñi goɗɗi. Kamɓe Fulɓe say ni ɓe ndura, ɓe ngadda na’i maɓɓe luumo ngam woɓɓe kirsa, soora/yeeya. To ɓe ndemii maa non. To ɓe torrake ɓe ndemii, say ɓe njagga ko ɓe heɓi ɓe hokka woɓɓe soora. Ɓe ngartii jaggooɓe (primary producers) tan; woɓɓe ɓeydata nafaari (value) dow torra maɓɓe, keɓa ceede ɗuuɗɗe, ɓe acca Fulɓe e jaggoo nder toskaare.
(W)alaa ko waawtirta torraji Fulbe bano sanaa’a, musamman luumol (marketing)
To en njanngii bangaaraaku (butchery) masalan, en taway bangaaro e heɓa faa ko toowi 40% ceede nagge. To o soodi ngaari N150,000 haa Pullo, insha Allaahu o heɓay ɓeydaari (profit) N80,000 to o soori teewu maage. Nder ñalnde go’o/wootere tan! Pullo bo torrake e ngaari ndin duuɓi jowi, ko ñalɗe 1,825 fandako o heɓi o soori nge N150,000. To a foondi torra duuɓi jowi nder N150,000, say tawaa pullo nder keppol (loss) woni, hinaa keɓal. Bangaaro bo heɓii N80,000 nder ñalnde goo tan.
To en njanngii bangaaraaku (butchery) …, en taway bangaaro e heɓa faa ko toowi 40% ceede nagge
To, koye saɗi nder bangaaraaku ko haɗi Fulɓe naatugo ngu? Ndaa ni Fulɓe naatii luumo, ndaa risku maɓɓe ɓeydake sanne sanne. To en njanngii durngol misaalu, say ɓe ndema, ɓe ndura, ɓe tekkina ga’i maɓɓe, ɓe njaha luumo, ɓe kirsa ga’i ɗin, leñol maɓɓe keɓa ɓeydaari N80,000 ndiya ko men wolwi.
Ndaa ni Fulɓe naatii luumo, ndaa risku maɓɓe ɓeydake sanne sanne.
Ko haɗi Fulɓe waɗugo non kuuje/piiji tati: aadi (custom), kaɓɓe (superstition) e aardaaku (social status). Hannde fuu tati ɗii ƴaaraama. Diina (w)arii ɗakkake kaɓɓe. Walaa ko heɓata pullo ngam o naatii bangaaraaku. O toskataa, say ni maa o nafita. Aadi bo e wayloo to jamanu waylake. To duniyaaru waylake. Ndu jiɓɓake kadin. Aardaaku Fulɓe bo nafataa to ngu ɓeydataa ɓe risku. Ɗumey waɗnu maa e laamu Fulɓe to laamu ngun sukkantaama ko ñamminirtaa iyalu maaɗa?
Haani Fulɓe Najeeriya ekkitoo ko Fulɓe Hirna-Afirka fuu ngaɗata. To neɗɗo yahii Senegaal, Gine, Sarlon, Mali, Koddiwaar, Burkina, fuu, on taway Fulɓe kamɓe jeyi kantiiji mawɗi. E ɓe nder kala keɓal fuu. E asawre, e kuukuutirki, e ngoonga, hannde kamɓe ɓuri kala leñol risku to faaɗaa fuu nder Hirna-Afirka. Amma to Najeeriya, e ɓe nder sakkitiiɓe, hatta/teŋtinii dow woylankeeɓe (northerners).
Haani Fulɓe Najeeriya ekkitoo ko Fulɓe Hirna-Afirka fuu ngaɗata
Mi tinndinii en, banndiraaɓe am. Shehu Usumaanu ɓii Foodiyo tinndinii en dow kuuje tati: Jannde, durngol, e demal. Hannde, mi ɓeydanii en nayaɓere: luumol.
Tambee luumol. Ta on accanee woɓɓe.
The English summary:
Fulani and Marketing in Nigeria:
Here is a serious in-house discussion of Fulbe problems in Nigeria. I discussed why Fulbe should venture into other avenues apart from the three recommended by Danfodio: knowledge, farming and animal husbandry. I added a fourth: marketing.
Let them start adding value to their products, like selling meat, as their counterparts in other West African nation do. Such ventures will help solve their big problem of unemployment and reduce crime among them, having lost their cattle to rustlers, ethnic crises and desertification.
On jaaraama!
Kuɗol Dr. Aliyu U. Tilde
Bawci, Najeeriya, 8/3/17
Peeral Media Network
www.misiide.net


text:
Ɗumɗoo ko miijo Musiɗɗo men Maymuuna Caam, muritaninaajo, Hooreejo Fedde Pulaagu Hakkunde Leyɗeele (« Association Peule Internationale »), gonɗo hannde to Paris, laamorgo leydi Farayse. Ko toon o sakkani NGOOƊOO miijo ngo denndaangal winndere Pulaagu e ko wonaa ɗum tan, e nder winndannde makko e ɗemngal farayse, hono « Le secours Peul ». « Miijo ngo arani mi tan ko nde teskii mi wonde e nder Fulɓe teemedere fof, ko ɓuri capanɗe njeenayo heen (90 %) ko juulɓe, te asakal, hono salndu tataɓuru Lislaam, ene farlinaa e kala juulɗo tabitɗo (calɗi joy Lislaam ko ..la foi…, Njuulu, Asakal, Koorka, Hajju Makka wonandejogiiɗo).
Miijii mi ko oo sadak fotaani woppeede ene saroo ; o foti ko renndineede, o yuɓɓinee, o hokkee ɓurɓe soklude heen ɓe. Tabital Pulaagu ene jogii jonnde waawnde wonde jokkoode Faabu Pulaagu e kala leydi. Faabu Pulaagu ko njuɓɓudi njowitiindi e Tabital Pulaaku, faandaare mum ko faabaade ɓurɓe wonde doofolɓe. Ngam haɗde ngaluuji peewɗi e ndiiɗoo njuɓɓudi wuurnude golle jiilgol TabitalPulaagu, ina haani sosde booñ keeriiɗo tawi kuccam mum feewti tan ko e waasɓe, e geɗe keñoraaɗe ko wayi no jaayiyaaji keɓtiiɗi (heegeeji, e ñabbuuli cariiɗi, e ilameeje, e cumuuji…) e golwole. Ooɗoo booñ ma heɓɓo sadakeeje e asakeeje, e nder ɗiiɗoo mbaadiiji ɗiɗi :
1. Zakaat Al Fitr, Muddo hoore e pulaar
Asakal Muddo hoore foti yaltineede ko ko adii pummirgal Juulde Koorka (woni Al Fitr) ceedtinoowal timmude lewru Ramadaan (Koorka), ngam newnande dokketeeɗo ɗum oo waawde juulde no haanirta nii e ndimaagu mum. E nder leydi Farayse, Asakal Muddo hoore ko oorooji joy (orooji 5), ɗum woni njaruñaamdu (bottaari, maa hiraande) neɗɗo gooto pamaro doole. Asakal muddo hoore noon ko sadak tan wontata, so tawii yaltinaa ko caggal Juulde Koorka.
2. Zakât Al Maal, Asakal e Pulaar
Ko Zakât (asakal) pawiiɗo e dañal ngalu. Asakal muddo hoore (Zakât Al Fitr) foti hokkeede ko ko adii nde lewru koorka maayata. Kono Asakal pawingal e ngalu ( Zakât Al Maal tottugol mum alaa kaɗooje. Yimɓe ngaadorii yaltinde ɗum ko caggal Juulde Taaske kono mo woni kala ina wellitaa taƴande ɗum ñalngu nde arti fof yaltina asakal. Hol mo asakal (Zakât Al Maal) toɗɗii ?
Hol mo asakal (Zakât Al Maal) toɗɗii ? Ko joom Nisaab.
HOL KO WONI NISAAB ?
Nisaab ko ngalu ɓurngu famɗude ngu neɗɗo jogotoo haa asakal waɗta fawaade ɗum, haa
alaa e sago waɗta yaltinde asakal. Ɗum tolnotoo ko 85 garaam kaŋŋe, ene fota e 1275 kaalis oro (1275). Kala juulɗo jogiiɗo ko famɗi fof ko tolnii e nguuɗoo ngalu, walla ko ɓuri ɗum tawi ina mari ɗum fotde dumunna hitaande timmunde, jaggirtee ko galo, ina fotiyaltinde asakal.
HOL NGALUUJI POTƊI ASKEEDE ?
Asakal toɗɗii ko ɗiiɗoo ngaluuji : kaŋŋe, kaalis, marsandiisaaji, njeñtudi ndema, njeñtudi oogirɗe, geɗe jeñtinooje kaalisaaji mooftaaɗi (« Bursi » e banke). So huunde soodaama tawi faandoraa ko heɓde heen ɓeydaari (ngañaari), asakal ene foti yaltude e njaru huunde nde ɗo tonii maa yahrata jooni ɗo. So debbo ene jogii cuɗaari kaŋŋe, te o faandorii heen tan ko ñaantoraadeɗum, cuɗaari makko ndi yaltintaa asakal. Kono so mooftiri ɗum ko omo juloroo ɗum, ndeen noon cuɗaari ndi ene foti yaltinde asakal.
So tawii oɗon mbaɗa njulaagu, asakal fawaaki e mahateeri, e njogitaaje, e kaɓirɗe gollorɗe biro walla otooji gollorɗi ɗi neɗɗo tottiraa sabu gollal mum. Kono noon kaalisaaji julorteeɗi, e kala ngañaari mooftaandi ko ɓuri hitaande ina yaltina asakal.
Wonande kaalis dañaaɗo, asakal mum ko nii : teemedere fof ko buuɗi ɗiɗi e feccere (2,5 %). Yeru : Neɗɗo mooftuɗo ujunere ooro (1000 €) yaltinta asakal ko : (1000 ƴ 2,5 = 2500 ; 2500 : 100 = 25 €.
Ko feewti e asakal jawdi, e geɗe njentudi ndema, ƴeew deftere wiyeteende » Les dimensions de l’Islam, P. 148 à 150, 5°édition « .
HOL POTƊO HEƁDE ASAKAL ?
Asakal waɗanaa ko adii fof ko ɓeeɗoo yimɓe njeetato :
– miskiino (baasɗo)
– mo alaa balloowo
– kalfinaaɗo renndinde asakal, e dokkitoowo (caroowoà ɗum (no njoɓdi nii)
– neɗɗo mo ɓernde mum hucciti e lislaam
– maccuɗo (walla dummbaaɗo) tawi ko juulɗo potɗo rimɗineede
– neɗɗo keewɗo ñamaale tawi fawii ko e goonga
– neɗɗo kaɓeteeɗo ngam hisnude lislaam
– ɗanniiɗo mo njooɓaari mum gasi e laawol
– Ngalɗoo asakal noon juulɗo ene waawi rokkitde ngal kam tan, walla rewra e neɗɗo goɗɗo kalfinaaɗo yo renndin asakke, fecca ɗum e eeɓol amar e ciiri yimɓe njeetato sifaaɓe dow ɓe.
Maymuuna Caam


text:
TABITAL PUAAGU WINNDERE Kawral fulɓe, Geno kadi jaaraama nde duunytani men haalaaji jeyaaɓe e fulɓe wallitooɓe anyɓe lenyol men wiyooɓe fulɓe kawrataa. Ngaal kawral laatiima kadi nyalnde 06 haa 08 lewru 5 hitaande 2016 to Dakaar ngam hesɗitinde yiilirde TPI ( laar lelngo yiilirde nde) e dow deenyre e welemma ɓesngu fulɓe, tawi ko e yeeso fotde 19 haa 24 leyɗe garɗe tawtoreede ngal kawral . Caggal ngal kawral mawɗo leydi Senegaal jaɓɓiima hoohooɓe Tabital Pulaaku Winndere to galle laamorgo leydi ndi, Hooreejo leydi ndi hono Makki SAL wonko yeewtidi e hooreejo TPW e yahdiiɓe mum e dow tawtoreede jaagorgal kisal ngenndi Senegaal Abdullaay Daawuuda JALLO e Aliw Demburu SOH cuɓaaɗo suudu sarɗiiji Senegal e woɗɓe, ndeen yeewtere noon ma en ngartoy e mayre. En njettii sokna Tabaara BAH mo leydi Muritani e Mansuur Haaruuna JOOB e Abdarahahmaani BAH newnanɓe men e heɓde doggol yiilirde nde, tawi kadi e jaati sokna Tabaara BAH e ceerno Mansuur Haaruuna JOOB tawtoranooma kawral Tabital Pulaaku Winndere to Senegaal. E innde hooreejo Rajo Dingiral Fulɓe (RDF) e wondiiɓe mum ena njettaɓe e ngal ballal.
MUUSAA S SOH
TABITAL PULAAKU INTERNATIONAL BUREAU EXECUTIF ELU LE 8 MAI 2016 à DAKAR
TABITAL PULAAKU WINNDERE Yiilirde Siynoore Suɓaande ñalnde 8 mee 2016 to Dakaar


text:
Ceerno Jibi Hammee Lih wirnaama ñalnde aljumaa 26 lewru noowammbar (kawle) 2015 e Lobbudu Ibraahiima Lih, wiyetenoongo hanki Wuro Ganɗe, tunndo Daarel Barka e nder diiwaan Baraknaa Muritani, caggal nde sankii e nder wuro Kebek to leydi Kanadaa, to yahnoo hawritoyde e batu walliftooɓe.
O sankii ko ñalnde 21 lewru kawle 2015 kono gooski kii naatti Muritani ko jamma aset 24 kawle 2015, heedde miniwii, pawɗo hojomaaji seeɗa e ballal ammbasadeer jooɗaniiɗo Muritani to leydi Amerik. Ko oon gaddii denndaangal ngalu ngartirngu gooski kii e jolol jahdoowo heen oo. Sahaa mo laana kaa ari oo e jenngude e gantinde, ko ɗoon tawi leƴƴi Muritani fof, woɗeeɓe e ɓaleeɓe, ena ndarodii, ena njunnginii, ena padndii gooto, ko jiidaa e tuubakooɓe ɓe oo gorko kootɗo sahre goonga jokkondirnoo jokkondire golle walla giɗgol.
Ñalnde 25, o juulaa to Jumaa Ibnu Abbaas heedde 14w45h. Alla e aduna heewde, gori mbaɗaaka. Gooto fof ɗo darinoo, ko ɗoon tan habriri. Nde juulgol gasi, won e yahatnooɓe hawritoyde e wirwirnde ndee, ko ɗoon kirndiri. Heddiiɓe ɓee padndii gooski kii, ngardi heen. Ɓeen ngummii e Nuwaasot ko heedde 22w40h walla 23w00h. Ɓe mbaali ko yahde, ɓe ngaroyi Lobbudu ko subaka, saanga 7w30h.
Nde gooski kii arata tawi ko ngaska kaa yanii. O waɗanaa ko ngaska mogga, ngaska kilifa mawɗo, joom geɗal timmungal. Wirwirnde ndee, no juulgol ngol nii, renndinii jamaanu keewngu, ceertungu kinɗe guri ɓalli, ɗemɗe haa e pine. En teskiima heen safalɓe, tuubakooɓe, sooninkooɓe haa e wambarankooɓe. Gure gonɗe e saraaji Lobbudu, hay wooto hattaaka. Tuggude e Teekengel, Baange, Gurel Demmba, Dunnguru, Dal Siddi, Testem Hammaat Sala, Jaataar rewo e worgo, Ŋawle rewo e worgo, Giyaa, Podoor, Donnaay, Mbooyo Wahaa, Gedeeji (Wuro, Wilaas e Sañce), Nenet, Jamaa Alwaali, Mbantu, Jammbooji Jaawɓe e Subalɓe, Njawaar, Wuro Maadiiyu, Keli Jammboo e Wuro Caamo, Wuro Abdullaay Siidi, Munnduwaay, Jaw rewo e worgo, Lahel, Halwaar, Tufnde Baali, Njumuuji Jeeri e waalo, Siñcaan Awluɓe, Daarel Barka, Amaral Awoyni, Neema, Jaɓɓe Mbaroodi, Foonde Kelle, Ceelaw rewo haa e Luggat, ko ɗoon gooski kii tawi ɗe, eɗe ndarii.
Ko jiidaa e ɗeeɗoo gure, pelle pinal ɗe Gorko Lobbudu wuro Ganɗe gollodtonoo, nootitiima, nootoriima keewal, gila e lappol Fedde Ɓamtaare Pulaar e Muritani e gardagol Jibi Muusaa Joop e Abdul Mammadu Sih, Tabital Pulaagu, catal Muritani e gardagol Daawda Inna Jallo e Sokna Tabara Bah, nulaaɗo Sifaa Hanki hono Hammaat Muusaa Joop, Jalluɗi Jam e jonaaɗo mum Alasan Wuddu Saar. Yimɓe testinɓe, teelɗuɓe kadi nootitiima e wirwirnde ndee, wayɓe no Ibraahiima Muktaar Daree Saar, gardiiɗo lannda dawrugol AjD/MR, Alasan Soomaa Bah mo lannda Tiimtiimol, Saydu Nuuru Njaay gardiiɗo muulirde Pappiris to Ndakaaru, Hammee Aali Lih, jaayndiyanke 2STV, Maam Aamadu Sih, gorko Mbooyo Wahaa, Mammadu Yaayaa Kan, ekn.
Nde birnugol ngol timmi, seernaaɓe mawɓe, wayɓe no Ceerno Saydu Bah to Paate Galo cakkiti ko foti waɗeede, waɗaa. Jamaanu fayti galle genayse, heɓoyi les tillisaaji poŋaaɗi. Ko ɗoon geɗe ɗee timmitinaa, caggal nde Deftere Alla ndee tellinaa haa timmi, duwawuuji mbaɗaa...
Ceerno Jibi Hammee Lih yahii, woppii yolnde mawnde, yeeleende e yeeweende gila to bannge ɓesngu e to sehilaaɓe haa to gollodiiɓe. So lekki mawki yanii, colli keewɗi mbeemat. Yo Geno waɗ mo ɗo waɗnoo malaaɓe fodanooɓe Firdawsi, kanko e denndaangal maayɓe juulɓe. Aamiin


text:
Jamma Seek Tijjaan to Likseyba Gorgol. Jamma altine 31/12/2012, ina hawri e jamma 17 ina jofi 18 lewru men dewo haaraan, fergo nulaaɗo (mo jam e kisal ngoni e mum oo) ina yahra e 1434, yuɓɓinaama to Likseyba, teeŋti noon to galle Seek Tijjaan e nder galle Al Hajji Umar Deh, jom konngi kaŋŋe lollinanooɗi e Fooyre Ɓamtaare e tonngooɗe mum ɓennuɗe ɗee.
Jamma oo noon ko jamma mawɗo e kala yiɗɓe Seek Tijjaan, sabu ko e makko Seek Tijjaan heɓi denndaangal dokke Alla.
Kala nde jamma oo arti, tijjaaniyankooɓe fof hakkillaaji mum en ina keedta heen ngam barkinoraade ɓure ɗee. Oo jamma noon ɓooyii wurtineede gila e nguurndam Al Hajji Umar Deh, ko kanko fuɗɗunoo guurtingol jamma oo ko adii nde o hootata e joomiiko, e ngootu e ñalɗi hitaande 1970. Kono kanko Al Hajji Umar Deh, so jamma oo artiino, o heewnoo yuɓɓinoyde mo ko e gure rewo Likseyba, ko wayi no wuro Jaaɗol to falnge Moonngel walla e nder wuro Moonngel nii e hoore mum.
Caggal nde Al Hajji Umar Deh ruttii, jamma oo dartinooma mawnineede ɗoo. Ko e ɗii duuɓi nay battindiiɗi tan, lomto makko hannde oo, tawi ko ɓiyiiko, hono Ceerno Muhammadu El Habiibu Deh, ummitini golle ɗee, jamma oo waɗti waɗeede ɗoo e wuro Likseyba. Juulɓe heewɓe ina kawra heen, haa teeŋti noon e ummortooɓe rewo e worgo maayo e gure catiiɗe Likseyba, e almudɓe yimooɓe e seerenɓe Tijjaaninakooɓe fof nootiima heen no feewi hikka.
Won jaayɗe kadi tawtoraa jamma oo, ko wayi no Rajo Gorgol, sibu Sammba Haaruuna Bah nulii toon Muhammadu El Haadii Kan, e rajo Timtimol wuro Soogi nulii Sammba Kudi Bah, e Fooyre Ɓamtaare ina tawtoraa ngam siimtande ɓe tawaaka ko kewnoo e oo jamma. Jamma altine 17 dewo haaraan ina hawra e 31/12/12 tuggi caggal kiraaɗe haa nde ngoriije njoggi subaka, waaldaa ko gite kecce ngam mantude Alla e jaarde Nulaaɗo mum mo jam e kisal ngoni e mum oo e jangtaade ɓure e nguurndam Seek Tijjaan.
Nde daande subaka eeraa, juulde wuurnaa haa salminaa, caggal nde dental wirdu wajiifa waɗaa haa joofi. Beetawe toowɗo, arnooɓe tawtoreede jamma oo kala kawritoyi to baamuule ngam juuraade Al Hajji Umar Deh gonɗo sabaabu juɓɓingol jamma oo e juuraade maayɓe kala to mbaawi lelaade.
Caggal baamuule yimɓe ngarti galle silkude Ɓuraana, yimɓe pooftoyii. Golle ɗee timminoyaa jamma talaata oo, hiirde haa jamma jenngi hono no hiirde hanki mum ndee nii. Ko ɗoo yimɓe fof caaktii, ndokkondiri aadi so en tawaama mo wuuri. Yo en tawe !
Abuu Aamadu Joop, jooɗaniiɗo Fooyre Ɓamtaare to Gorgol /Tel 46 52 40 82


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
« Duniya », Tiitoonde widiyoo koral «Takko mawɓe», ngal Hakkille saatini
Hakkille Ɓinŋgel Pullo, ko jammoore rappeerjo men pullo jibinaaɗo lesdi Faransi, jiñirɗo karamɓol e binndol, yiɗuɗo gimɗi e ballafuyee, softuɗo kadi e Hip Hop; yima jillora Pulaar e Farayse. Himo noddiree Binngel Pullo. Hakkille oo non, e nder gimɗi makko ɗin, himo etoo ngam ɓamtude fii pulaar, o wallinora hen kuuɗe mawɓe e wasiyeeji yimɓe ɓaawo ɗoo, wano Alla hilno Aamadu Hampaate Bah’en e nanndo maɓɓe. Wano no jammoore makko nden holliri non, “Hakkille” hino tabintina pinal makko, wurnita finaa-tawaa Afrik tuma kala nde feere mun fewndanii-mo.
Faandaare makko e gimɗi makko ɗin, ko wurnitude daartol (taarika) yejjitaaɗo, daranoo goonga (Ma’at), ko wano non mantora pinal mun e naamuuji mun.
E hitaande 2010 yawtunde, Hakkille yaltinno koral (albon) tiitoraaɗo “Rythme & Poésie », gila ɗum o anndaa fota (sanne, masin) hakkundeeji sukaaɓe ɓen. Fewndo hannde, himo hebilude koral kesal ngal o tiitorii « Takko Mawɓe », yaltay-ngal e lewru suwen aruuru.
E ngal koral makko kesal, Hakkille hino tabiti fahin e pinal fulɓe ngal, ɗum no feeñiri ka tiitoonde koral ngal “Takko mawɓe”, o firiri ɗum e Farayse (Près Des Sages »). Koral ngal hino finndina sukaaɓe hannde ɓen; nde ɓe ɓadotoo mawɓe ɓen, jentitoo yewtereeji maɓɓe; ngam naftora-ɓe, tawde non, ɗum ko ko heddinta finaa-tawaa.
Fahin Hakkille ka koral kesal “Takko mawɓe” hino feññini battinorgol-mo mawɓe ɓaawo ɗoo non, wano Aamadu Hampaate Bah, Sotigi kuyaatee, Norbeer Zongo, e Murtuɗo Joop.
Ɗum non, widiyoo kliipe (clip) makko mo o tiitorii “Duniyaa” on; ko sowto aala piyanoo woni ko udditiraa ado yimoowo nanngannde gallol ngol yima jillora Farayse e Pulaar. E nder gallol ngol, Hakkille aamaali memminde fii toɓɓe lurraaɗe e mun fewndo hannde; wano resonsiral nannda awra en (mariage homosexuel), fela hen jamaanu hannde ngun.
Ƴeewee widiyoo on ɗoo:


text:
Naange ko hoodere ɓurnde fof ɓadtaade en. E nder ganndal kuule Kammu, naange ko hoodere. E nder Satonaange, ko kannge fof ɓuri mawnude: kono e nder aduna he, ene woodi koode ɓurɗe nde mawnude ɗo woɗɗi! Hon koode ɗe njiyaten jamma e nder kammu o, sinno eɗe ɓadinoo en, ɗe laatortonoo e gite men kono naange nge way e men nih.
Wuddowol naange, hono ngoɗɗeeki tugguki hakkunde magge ter haa hawngo magge, ko Kilomeeteruuji 696.000! (696.000Km!) Wuddowol suudu, ko ngoɗɗeeki hakkunde jaalal suudu e lemlemol suudu ndu. Ko diidol dewngol ɗo jaalal suudu ndu kono fuɗɗi ko ɗo hakkunde suudu ɗo. Ko nih paamirɗen wuddowol. Hon jaggooɓe noon hono wuddowol ko diidol hawngo e hawngo dewngol e hakkunde ter. Wuddowol naange ngol kaalaten ɗo ngol, ko fuɗɗaade hakkunde naange ter, fayde to hawngo naange. Ki ɗo ngoɗɗeki ko 696.000 km! Ɗum ma ɗeɓ sowaade ngoɗɗeeki hakkunde leydi e lewru laabi 2, ngasabu ngoɗɗeeki hakkunde leydi e lewru ko 384.400 Kilomeeter.
Naange e hoyre mum ena waɗa yiiloo-banngoo no kewal moti nih. Yiiloo-banngoo magge haa nge arta ɗo nge wonnoo, wonata ko balɗe men 30. Ɗum firti ko ñalawma kuurɗo to naange, ko lewru men!
Kaalɗen ɗo noon ko yiiloo banngoo hakkunde naange, to reedu naange to (to qorol peccol to). To guddi naage to noonn, ñalawma kuurɗo ko balɗe men 25. (oɗon nganndi, moti so ena mottee, wuddu dow e wuddu les ɓuri yaawde taaraade kewal ngal e reedu moti o. Ko noon paamirton to gudde naange to, ñalawma kuurɗo ko ko balɗe men 25, tawi noon to reedu magge to, ɗum wonata ko balɗe men 30. Nganndee noon hade men ɓennude,naange e lewru e leydi e tagopeeje goɗɗe ɗe fof murliɗ no ñaayre murlere nih. Naange noon ɓuri murliɗde.
Naange alaa tagoore ko nge taarotoo nder Satonaange saka kitaale ena kaalee toon.
Kala nde naange heedti e bannge e tagofeere, bannge tagofeere heddiinde nde wonata ko e jamma.
To naange to, tawde banngeji ɗi fof ko naange, tawde banngeeji ɗi fof ena nulda caafe, ndeke toon jamma waawataa woode. Wayi ko no fooyre nih, ɗo keedtuɗa e mayre fof ko fooyre tan njiyataa, niɓɓere waawataa won’de e nder fooyre.
No mbiynoɗen nih, naange ena waɗa yiiloo-banngoo no tagopeeje nih. Annduɓe geɗe koode mbiyi kadi, naange ena yaha, etee nge feewi ko e diiwaan gooto e aduna he. Njaaweeki yahdu magge ko 72.000Km e waktu fof. Ɗum ko Alla jom Naange o adii wiyde e nder deftere mum: naange e lewru ena njaha, gootel fof e laawol mum.
Ndu yahdu noon, wonaa ko njiyaten e nge ummoo fuɗnaange e nge mutoyaa hirnaange, ɗo wonaa kannge yahata kono ko leydi yiilotoo no mbiyrunoɗen nih. Ciftoree yeru mo kokkunoɗen ko fayti e jolɗo e oto. Eɗen nganndi kam leɗɗe dariiɗe birtotooɗe oto ena payi caggal, wonaa kañum en ɗooftotoo ena ndoga, ko oto o dogata. Eɗen mbaawi wiyde ɗum, ko hoomti gite. Ko neɗɗo ndaarata e aduna sikka ko nih, tawa wonaa noon ene heewi: sahaa so nguleeki heewii, yimɓe ena keewi yiyde ndiyam walla beeli e boowal goɗɗungal: ko ɗuum mbiyaten “ɓiɓɓe naange”. E ngoɗɗeeki, laatotoo e gite men ko ndiyam, walla weendu, aɗa ɓeydoo ɓadaade tan, e ɗum ɓeydoo woɗɗitaade. Ndiyam alaa ɗoon, ɗum ko fuuti gite.
Koken ɗo yeruuji goɗɗi, ƴeewen e koye men mawneeki lewru e naange: kala jiyɗo naange walla lewru e gite mum, wiyata ko no ɗum wayi famɗude nih, yimɓe tato ena mbaawi ɗum roondaade! Wallaay waɗi ɗum noon ko woɗɗude! Sabu ƴeewee laana ndiwoowa, so ka diwii haa ka heɓoyii hedde kilomeeteruuji 9 dow, jiyɗo ɗum fof wiyata ko hay so cukalel ena waawi ɗum mofde e naafki. Kono ƴeewee bajo so ka juuriima! ƴeewee no ka wayi mawnude! Aka waawi jolnude 100 neɗɗo ka nawa ɗumen wuro e wuro tawa ka warñaani! Aɗa anndi kam, aan mo a waawaa roondaade sagataaɓe sappo, a waawataa roondaande laana jolnuka sagataaɓe 100! Hay so ko a ñiiwa!
Laana wonii kilomeeteruuji 9 dow, a sikkii aɗa waawi ɗum roondade, ka juuriima, a yiyi ma ka fot e huɓeere. Kibaaru noon lewru ndu cikkataa tato ene mbaawi roondaade wonndu 384.400Km dow, so ndu tellinooma hol no ndu fotatnoo? Naange woɗɗunge en ko foti e 149.600.000Km dow, ɓurnge laana ndiwoowa ngonka Km 9 dow, aɗa sikka ma taw tato ena mbaawi ɗum roondaade na? Anndu, ngee naange laatotoonge e gite men no cuurel nih, no buuɗel boɗowel nih, ngel cikkataa aɗa waawi mooftude nder huɓeere, ɓuri leydi ndi nguurɗen e dow mum ndi mawnude laabi 332.000. Leydi ndi nguurɗen e dow mum ndi enen yimɓe, maaje, kaaƴe, gila ɗo ngonɗaa ɗo fof haa ɗo mbaawɗaa miijaade e nokkuji ɓurɗi woɗɗude e dow duunde Baaba Aadama nde, tuggi Muritani haa Amerik, haa Sapoq haa Ostaraali, haa Inndo, haa Riis, haa ɗo mbaawɗaa miijaade fof, so hono mumen ndenndii haa ngonii 332.000, ko ndeen ponndatee e naange.
Kala ko woni e kammu he, gila e tagopeeje haa e lebbi, haa e koode mum, fof ena ndilla, ena njaha. Alaa fof ko darii cot ɗo gootel. ƴeewen ɗo nate naange.
Ina jokki
Umar Abdalla Wele


text:
Eppu Normaali Jee Jee tab
Highlighted Show chord diagrams
JEE JEE EPPU NORMAALI Intro: B E A E B E A E A#-B A#-B A#-B A#-B Verse 1: B E Tässä on viisi Eppua, A E viisi kaunista heppua B E Me soitamme rajulla tavalla A E ja näytämme hyvältä lavalla Chorus: B E A E Jee jee jeee jee jee jee jee jee B E A E Jee jee jeee jee jee jee jee jee Verse 2: B E On keikka-autossamme kaunis maali, A E siinä lukee että Eppu Normaali B E Meillä on asiat hyvässä jamassa A E ja pupukuvioita pyjamassa Chorus: B E A E Jee jee jeee jee jee jee jee jee B E A E Jee jee jeee jee jee jee jee jee Bridge: B E Mitäs me pojat - muista, B E tämä laulu kertoo - Epuista B E Mitäs me bändeistä vieraista B E Niille voimme vaikka pieraista, A B Sillä viisi tuhatta fania A B huutaa: Eput on ihania! A B E E E E Jee jee jee Instrumental: B E A E (play 4x) Chorus: B E A E Jee jee jeee jee jee jee jee jee B E A E Jee jee jeee jee jee jee jee jee Verse 3: B E Nyt olemme päässeet rock-bussinekseen A E Nyt kävelemme kurkoina Epekseen B E On askeleemme näin kepeä A E Kun tottelemme vain Epeä Chorus: B E A E Jee jee jeee jee jee jee jee jee B E A E Jee jee jeee jee jee jee jee jee Bridge: B E Mitäs me pojat - muista, B E tämä laulu kertoo - Epuista B E Mitäs me bändeistä vieraista B E Niille voimme vaikka pieraista, A B Sillä viisi tuhatta fania A B huutaa: Eput on ihania! A B E E E E Jee jee jee Chorus: B E A E Jee jee jeee jee jee jee jee jee B E A E Jee jee jeee jee jee jee jee jee B E A E Jee jee jeee jee jee jee jee jee B E A E Jee jee jeee jee jee jee jee jee B E A E Jee jee jeee jee jee jee jee jee B E A E Jee jee jeee jee jee jee jee jee


text:
Ɓowde ko wuro fulɓe aynaaɓe dariingo hirnaange Ɓoggee e dow laawol godoroŋ tiindingol Rooso. Ɓowde darii ko e jeeri, Ŋoral Gidaala heedi ɗum e daande maayo , ɓe ndenndi gese, caaɗli, cehe e durnirɗi nde wonde kamɓe fof ko ɓe iwdi ngootiri : soowanaaɓe.
Ɓowde ko wuro fulɓe aynaaɓe dariingo hirnaange Ɓoggee e dow laawol godoroŋ tiindingol Rooso. Ɓowde darii ko e jeeri, Ŋoral Gidaala heedi ɗum e daande maayo , ɓe ndenndi gese, caaɗli, cehe e durnirɗi nde wonde kamɓe fof ko ɓe iwdi ngootiri : soowanaaɓe.
Ñalnde alet 17 lewru settammburu, agaaɓe baali wuro Ɓowde ndawri ko yuɓɓinde ƴaro e nder wuro hee. Ƴaro noon so oɗon ciftora heewnoo waɗeede ko e hitaande yajeende, wonande fulɓe aynaaɓe tawa toɓo toɓii haa heewi, durngol dañaama, jawdi haarii, kosam heewii. Ɗeen maale fof hikka njiyaama e nder nguuɗoo ndunngu ngarngu e sahaa katojinaaɗo, tawde wonii jawdi taccii ɗoo fatara bonɗo e nder ceeɗu hee. Nde wonde ndunngu rawane toɓaani ilaani, jawdi e yimɓe fof lorlii e nguuɗoo ceeɗu. Yoga e ɓowdenaaɓe ko uujdunooɓe e jawdi tacci maayo, njahi haa e nder ferlo.
Hikka noon hitaande artaani banndum, ko ɗum waɗi sukaaɓe agaaɓe ɓowdenaaɓe pelliti waɗde ƴaro baali, e nder ɗuum ɓe eerii yoga e gure hoɗdiiɓe maɓɓe nde ngarata tawtoree. Nii woni ko wayi no Daara Salaam en, Hamdallaahi en, Ŋoral Gidaala, Cidee, Ceenel, fulɓe e yoga e gure safalɓe catiiɗe (Daar el Afiya, Roymbel ekn..) alaa luutaaɗo. Kewu nguu fuɗɗii ko e saanga beetawe, aynaaɓe jeytoranooɓe e ƴaro ngoo fof curi baali mum en e saraaji wuro hee, haa nde yamiroore rokkaa yo fuɗɗe, aynaaɓe cortii, kalhali cukki e mum en, jawdi keddiindi ndii rewi heen. Kamɓe fof ɓe lommbii e laawol godoroŋ peccitngol wuro Ɓowde, ɓe teeɗti ɗum e otooji ummiiɗi Ɓoggee maa Rooso. Leelaani, ɓe loowi mbeddaaji wuro ngoo, punndi ruuki, boombi e seemedɓe ñaantiiɓe ina cacci, caati ɓe kelle e kuljinaali. Heddii ko heen gaynaako fof ina hollira gaatuleeje mbele baali mum en ina ndefta heen: ɓee ndiwa galleeji, naata e nder cuuɗi, taaroo wuro, baali ɓurɗi heen jolde fof ñemtinta ko ko gaynaako mum en waɗi koo.
Ko noon wooraa haa naange darii e hoore, tawi sukkaɓe rewɓe keblii puukri mum en, ndakkii kodde, ndefii maaroji e ñiheeje mum en, e tewu ngam wottinde hoɓɓe nootitinooɓe e ƴaro hee. Ñalnde heen noon mbaarudi ŋakkaani sabu kala gaynaako ƴarinooɗo, joldaaɗo heen fof nanngii dammuhol hirsani tawtoraaɓe kewu oo. Bottaaje ngottaa, atayuuji e tufameeje njaraa e nder ñalnde welemme, gooto fof ina siimta hol no yiyiri ñalawma oo.
Ɓowde hollirii wonde fulɓe ina njogii pijirlooji ganni baawɗi wuurtineede hannde, njanta e pijirlooji yonta hannde oo ko wayi no pijirlooji bal e fannuuji mum kala, jiidaani e mogooji, naalaŋkaagal keewɗi yuɓɓineede e sahaaji guurte elewaaji. Ƴaro noon ko goonga ko fijirde sukaaɓe kono kadi ko ɓeto golle sabu ko e oon sahaa anndetee hol gaynaako ɓurnooɗo toppitaade jawdi mum, ɓurɗo waawde faynude jawdi e nehde ɗum, ɗum ina ɓeyda martaba gaynaako.
Jeytoraaɓe e ooɗoo kewu ko ɓeeɗoo agaaɓe : Aali Giisel Bah, Saydu Aamadu Deh, Aamadu Faama Soh, Aamadu Yagga Bah, Jibi Seydi Bah, Aamadu Hawo Deh, Aamadu Mammadu, Hammoo Soh, Aamadu Mammadu Jallo et Aliw Aamadu Bah.
Siimtani en ooɗo kewu ko Aamadu Saydu Deh e Mammadu Demmba Deh ɗoo e nuwaasoot.


text:
Ɓesngu Senegaal teeŋti e tijjaaniyaŋkooɓe mbaaldi ko sunaare. Seek Tijjaani Sih gardinooɗo laawol Tijjaaniya e Senegaal hawrii e lajal jamma alarba jofi alkamiisa. Ko e jammaagu hee o wirnaa to Tiwaawoon. Hol gonnooɗo oo gorko?
Seek Tijjaani Sih ina noddirtenoo Almakhtuum ; woni niɓɓiɗɗo. Ko goonga sqbu ko anndaa e makko to bannge tolno ganndal heewaani. Ko o ganndo ceedtanaaɗo e fannuuji keewɗi.Sabu ganndal makko, wiyaama hay NASA galle denndinɗo anndube Amerik ngaraniino mbo , o salii.Ko o ɓiy Khaliifa Abaabakar Sih.Ko e 1925 ñqnde 29 deesaamburu o yiyi aduna. Gila e duuɓi makko 14, o reeni Quraan o naatani jaŋɗeele goɗɗe. Teskaama kadi darnde makko to bannge politik,sabu pellital ngal o joganinoo leydi makko Senegaal. Ko ɗuum nih woni sabaabu darnugol makko lannda PSS ngam dartaade Senghoor. Oon gadiiɗo ardaade leydi Senegaal sokii mbo hakke laabi 2.
Ko e hitaande 2012 o ari e ngariigu laawol Tijjaaani caggal wirnaare Serin Mansuur Sih. Gila noon o lomtii ngardiigu laawol ngol e Senegaal, o yaltaani haa nde o hawri e lajal jamma hanki.
Ko Abdul Asiis Sih Al Amiin lomtii mbo e ngardiigu laawol Tijjaani.
SANKAARE SEEK TIJJAAN SIH : GANNDAL HOOTII LAAKARA
Ɓesngu Senegaal teeŋti e tijjaaniyaŋkooɓe mbaaldi ko sunaare. Seek Tijjaani Sih gardinooɗo laawol Tijjaaniya e Senegaal hawrii e lajal jamma alarba jofi alkamiisa. Ko e jammaagu hee o wirnaa to Tiwaawoon. Hol gonnooɗo oo gorko?
About the author /
Lewlawal Communcation
Post your comments Annuler la réponse.
Ziar annuelle 2018
Rajo Lewlawal
Ayaawo
Cakkite+
-
-
EERAANGO GALLE SAYDKU UMARPosted in: Joljole Comments: 0
-
WUROSOOGI : PALEE PALEE HAKKUNDE SANNDARMORI E JOOM MOTOOJI ENPosted in: Renndo Comments: 0
-
WARNGOOJI KAASAMAAS : HOL NO HUUNDE NDEEE YAHRI ? (AAMADU JAW)Posted in: Joljole Comments: 0
-
KANEL : JOGAGOL FOORAAS OO JIBINII LUURALPosted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0
-
CUDDIIƊO HOOREEJO SENEGAAL: KO POT-ƊEN ANNDUDE E MARIYAM FAY SALPosted in: Dawrugol Comments: 1
-
MBALLUDI LAAMU NGUU E MISKIIN EN : NDAARTUGOL KAAYITAAJI JIBINANNDE KO HEEN FAWIIPosted in: Renndo Comments: 0
-
La ziarra annuelle de la famille omarienne célébrée à partir du 22 janvierPosted in: Joljole Comments: 0
-
-
Random+
-
MAATAM : PUNONDIRAL HAKKUNDE PELLE NGAM BALLONDIRALPosted in: Joljole Comments: 0
-
NDUNNGU FUUTA ; HOKKERE NDEE JIBINII KULHULIPosted in: Renndo Comments: 0
-
KUURAA E WON GURE FUUTA: WONNOO TAN KO « KUƁƁEE HAA MAKKI HOOTA »Posted in: Joljole, Renndo Comments: 0
-
SEEK AHMADU BAMMBA JOOM TUUBAA : HOLI OO MAWNINTEEDO E MAGGAL TUUBAAPosted in: Joljole Comments: 0
-
ƁURƁE HEEWDE NGALU E ADUNA OO : ALIKO DANGOTE WONI AFRIKNAAJO GADANOPosted in: Joljole Comments: 0


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Miijo: Ɓaleeɓe Muritani poolaama!
Fulɓe mbi’i : « Nde neɗɗo daɗatee ndee, tawata ko hina lelii hina ndaara « . Ɓaleeɓe Muritani neh nani poolee / foolee hina lelii hina ndaara, ko waɗi kam wi’de noon ko hannde e nder laamorgo leydi ndii, ko ɗemngal gootal tan haalatee, walla ɓuri waawde haaleede kam. So en ƴettii yeru :
– Jeeyirɗe (bitikaaji) ko safaroore (hassaaniyya/daarijiyya) haalatee. Kala naatɗo e yeeyirde ko ngaal ɗemngal adatoo haalde, so tawii o anndaa jom yeeyirde nde, walla oon haalana-mbo ɗemngal goɗngal!
– Gollorɗe laamu ko safaroore walla faraysiire woni toon, kala garɗo so tawii ko capaato jooɗii ɗoon, hannde ko ɓeen tan ngoni e birooji (gollorɗe laamu), ko safaroore haalata, so (g)arɗo o nanaani, ko faraysiire o haalata. So tawii ko ɓaleejo jooɗii ɗoon; so on nganndondiraani ko faraysiire kaalda-ton!
– Otooji joɓateeɗi (taxis) ko safaroore haalate, ede noon ko ɓuri heewde e dognooɓe ɗiin otooji ko ɓaleeɓe, hay sinno won heen ko hardaneeɓe haalooɓe safaroore neh! Kono kala dartinɗo moota ko safaroore wolwata.
– Alluuji (taablooji) binndaaɗi ko Aarabeere e faraysiire tan woni heen, walla heen gootal tan, so tawii ko capaato jeyi, ko aarabeere tan winndata heen, so tawii ko ɓaleejo jeyi ko faraysiire tan heewi wonde heen, so tawii ko laamu jeyi noon waɗa aarabeere dow, waɗa faraysiire les.
Safalɓe ɓee kadi kala ko ɓe (n)jeyi ko inɗe maɓɓe e ɗemngal maɓɓe ɓe mbinndata heen, kono ɓaleeɓe ɓe, ko inɗe e ɗemngal faraysiire mbinndata heen. Ɗum woni safalɓe hina mawnina pinal e ɗemngal mum en nder kala dula, ɓaleeɓe hina mawnina ɗemngal farayse hina ubba ɗemɗe e pine mum en goram!
Hay sinno laamu laamoraaki no feewi, ko ko wuuranii leñol gootol e pinal mum, enen ɓaleeɓe ne (n)jiŋnga-nen ko’e men, mbinnden inɗe men e ɗemngal men dow liggorɗe men ɗe (n)jeyan-ɗen ko’e men ɗee kam, kala to (n)jooɗi-ɗen woto kulen haaldude ɗemɗe men. Yeru: So tawii ko cafrirɗe jeyi keeriiɗo (n)jogi-ɗen, inniren inɗe men, mbi’en GALLE CELLAL, GALLE JAM, walla ƴeewen e safratnooɓe ɓaleeɓe mawɓe inniren ɗum en.
So tawii kadi ko jaŋngirɗe inniren annduɓe men, tawa kadi ko e ɗemngal men, kono wonaa tan hoɗdiiɓe men hina mawnina pinal mum en e ɗemngal mum en, enen heɗen mawnina pinal farayse e ɗemngal mum.
Kadi, mbi’en ko hoɗdiiɓe men njiɗi warde men e momtude men, alaa ko enen njiɗi momtude e warde ko’e men, so wonaano ɗuum; ko haɗi men daranaade ɗemɗe e pine men no ɓe (n)darorii nih kamɓe?
Hare wonaa cabbi tan
Yimɓe heewɓe cikkata woni hare tan ko hare cabbi e fetelaaji (fiŋkaaji), walla seekondireede comci (limce), maa ɗuum dukdeede. Alaa, hare hina waawi waasde wonde ɗii piiji kaalaaɗi fof; wona hare pinal.
So en ndaarii hoɗdiiɓe men ɓe, tawaten ko wonaa hare dawrugol tan ɓe kaɓata e men, ko hare pinal ndee ɓuri hay laaɓtude hannde nih! Ngam kala to njahɗaa e nder wuro laamorgo Muritani (Nuwaasoot) ngo, ko aarabeere njiyataa hina winndaa, ko inɗe safalɓe (aarabeeɓe) njiyataa. Cafrirɗe, juulirɗe, jeeyirɗe e inɗe laabi fof ko e safaroore. Ko ɓuri haawnaade ko, ko hay sinno ɓaleejo mahii (darnii) juulirde ko innde capaato mbo anndaa si hina woodnoo nih innirta. Wano Bilaali, Hamza e hono ɓeen!
Ko haani ko, so ɓaleejo darnii juulirde, yo o innirnde innde gooto e annduɓe diina ɓaleeɓe nder leñol makko, so tawii ko yeeyirde e safrirde fof kadi o waɗa noon, ko ɗuum woni haɓtoraade seŋgo pinal kadi.
Kono ko teskiimi ɓaleeɓe muritani keewaani darnooɓe sugu (hono) ɗii piiji, hay darnuɓe ɓe ko inɗe tuubakooɓe (portooɓe), maa inɗe safalɓe innirta, ɗuum noon haanah (haanaani)!
Kuɗol: Abdullaay Yerel Soh
Muritani
One Response to Miijo: Ɓaleeɓe Muritani poolaama!
-
Ko kaalďa Ko o fof ko goonga, yonti immaade hanti en puuntaama en puuntitaama ko gasatah, enen mande pinaten?


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Koorka : Fii ufnagol (La retraite rituelle)
En fuɗɗorii innde Allah, jom moƴƴere huuɓunde, jom moƴƴere heeriinde.
Yo Alla juulu e Nulaaɗo makko On Muhammadu, e Aali en makko, e sahaaba en ɓe denndaangal.
Musiɓɓe Julɓe tedduɓe,
Si balɗe sappo sakkitore ɗen fewndike ka suumayee (koorka), julɓe go’o hino ñentina sunna ɓurnaaɗo Muhammadu (Yo O his),
ɓe waɗa koo ko wi’etee Ufnagol, walla الإعتكاف i’itikaaf (ka aarabre).
Ufnagaol non, ko fiɓugol julɗo on annuyee wontirgol mo ka nder juulirde haa lewru koorka ndun timma, e faandaare weddagol rewire Allaahu toowuɗo on naaafe, e janngin Al Qur’aana, e ɗuɗɗinorgol janntooje, e ko nanndi.
Tabitii ko fillaa e yumma Aa’isha (Yo Alla wele ɓe), nulaaɗo Alla on mo jam e kisiyee woni e mun on laatinoke hino ufnotonoo ka sappo sakkitore e lewru koorka ndun haa nde Alla ƴettiti mo, refti rewɓe makko ɓen kadi ufnii ɓaawo makko.
Fillike mo Buxaarii e Muslim.
Tippude e oo Hadiise ɗoo, hiɗen fellita yananeede wonde ufnagol ko sunna nelaaɗo Muhammadu (Jom kisiyee). Hiɗen faama e hadiise on kadi wonde ufnagol ngol ko ka balɗe sappo sakkitore gasata waɗeede.
Kono hiɗen lamnditoo! Ko honto ɗum gasata waɗeede? Ko ka cuuɗi, walla ko ka juulirɗe? kaa hara ko ka zaawi’a ?
Fii jaabagol ɗee lamnde, ko maa si en yiltiti ka Deftere Alla teddunde (Al Qur’aanaare nden). Joom daali: (Wata on soccondir e maɓɓe hara ko on ufniiɓe ka juuliɗe). Baqarati: 186.
E oo aaya yawtuɗo ɗoo, Alla hino haɗi duhiiɓe ɓen yottagol e sonnaaɓe maɓɓe ɓen fewndo ufnagol maɓɓe ngol ka juulirɗe. Daalol makko ngol kanko Alla “ka juuliɗe” hino tinndina en wonde ufnagol ko ka juuliɗe si gasay, e laaɓude aaya on fii ɗum.
Ko e nder hen, Ceerno Mo Mombeyaa (Yo Alla hilno ɓe) maaki:
Si a ufnoto, naatu misiide to nder.
Si a jooɗi to yaasi, ko lorritagol.
E maana am julɗo anniyaniiɗo ufnagol on, ko maa naataa ka Misiide si ɗum sella, si ɗum gaalii, a luttidii e annuyee maa on ka yaasi, haray ko lorritagol wanaa ufnagol! Hiɗen gelii non wonde helmere Misiide ko e aarabre eggaa; hino wi’ee Masjid/ Juulirde.
Musiɓɓe tedduɓe,
Balɗe sappo sakkitore ɗen ka suumayee, ko hertiniraaɗe rinɗingol ɗuuɗuɓe e yiite. Ko hadiise wi’irmi ɗu’um. Mo no mari feere, timmiraa cellal, wata aamu heɓude geɓal e oo tereeti. Hawnaaki nde Alla yurmetee ontigi. Yo Geno yurme en e nduu lewru koorka, o jaɓana en dewe ɗen, o newnana en ko heddii kon. Aamiin.
Timmii.
Kuɗol giɗo mon on: Muhammadu Tafsiir SALAMBANDE
Mo Misiide Ɓamtaare
Fii diina, pinal e ɓamtaare
www.misiide.com
www.misiide.net


text:
Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Ko goɗɗo woni goɗɗum, wanaa goɗɗum woni goɗɗo
A yahay ko woɓɓe, ɓen inneteeɓe fus ɓe maraa
ɓe werne e cuurun huɗo, ɓe weƴƴitane gurun be’e,
ɓe ndaɗɗane ɓe teddina maa.
Si ɓe maritoraano ɓe ñawloyoo gerto kun ɓe defana maa.
Ɓe sagginane ataaya hun ɓe ñallanama.
Yi’aa giggol ka gite maɓɓe nde hiɓe moosana maa.
Moose ɗen ka yeeso maɓɓe hino weltina maa.
Ka yewtere maɓɓe hiɓee jalna maa haa kenkitaa.
Si ɗa marunoo annde ɓe yejjinntina maa.
Ɓe yewta maa fii Alla e nulaaɗo (Jom kisal) e fii diina maa.
Ɓe artira hakkille maa, ɓe deeƴina ɓernde kadi maa.
Haa nden annde maa sakkitoo wonde weltaare maa.
Waynito-ɗaa ɓe ɗowta maa.
Ɓe ndaara goro hun ɓe fando maa.
Fontaa kadi juuɗe ɓe du’ano maa.
A anndii jaka alaa ko ɓee maraa?
Ɓay kan ɓe heɓii sutura e maa.
Si ko a jom jikke ɓe heɓii ma,
tawde a daɗii yejjitude ɓe e nder ngurdam maa.
Yahaa ka ɓen ɓe sikkataa alaa fus ko ɓe maraa.
Hewtaa ka maɓɓe ko etaasi maa ɗum wilaa.
Ɗum ko kaaro e wiitir ka ndaarir-ɗaa woo tinto-ɗaa.
Si a hewti ka salon ɓe wernata maa.
Nder ton hino ɓuuɓi jip kadi hino urnaa.
Julle no ndaɗɗaa a jooɗoto e majje tun mutaa.
E hino telewii no wiee ekaran zeyan maa ekaran palaa.
Jooɗo ɗaa ɓe huɓɓinane ɗum punno ɗaa.
Si a tawii ɓe soƴƴii ñalliraa.
Ɓe aanditaa waɗande ma ɗum ko ɓe innata “of sir le palaa”.
Jooɗo ɗaa ŋaaɓaa sunndulla takkaa jungo maa.
Hara haala aldaa on ɓay ɓe waɗtaa yiili e maa.
Ɓe jooɗoo e haalugol haala ka a nanataa a faamataa.
Faransi maa engele ɓay hiɓe anndi am kan a janngaa.
Hara woɓɓe e maɓɓe no ɗuuroo leppo maa.
Si a aandaano no mawɓe maɓɓe innetee
walla no ɓiɓɓe maɓɓe noddirtee, a ŋalɗay tuma nanataa.
Ɓen no noddiree Papis Mami Bizou, vieux. walla Mamaa e Papaa.
Am hara hiɗa ronki jiwo mo ƴamaa sakko jombaa.
ɓay a ronku hawrude e yiɗirɗo ma ngal anngal maa.
Si neeɓii ɓe lanndo maa siko ton waalataa?
ɓay gila hewtu-ɗaa a haalanaali ɓe ko addu maa.
Haalanaa ɓe gundoo maa tun wirto-ɗaa.
Ɓe anndina maa si ko porobulem aduna tun hiɓe ɓuru maa.
Ɓe yaltina dongii kaydiiji ɓe holla maa.
Hiɓe felliti fus alaa ko faamata e ɗum ɓay a janngaa.
Ɓe inna maa “sesii e selaa se purselaa”.
Aktiyel man lee zafer ne marsu paa.
Mi faalete ma wallude kono yanaa paa.
Waynito-ɗaa immo ɗaa ɓe ɗowtataa.
Hay paasi kadi ɓe okkataa.
Du’anagol ma kan ɓe gaynataa.
A yi’ii jaka no woodi ko ɓee ɗoo maraa?
Si a aandaa mi haalana maa.
Ɓe maraa giggol e yurmeende maa si am a alaa.
Ɓe heɓaali kadi sutura e maa hay si tawii non a maraa.
Si a waɗtaali yili miile ɓeydoo e maa.
Maa ɗum naadaa ngañaneendi ka ɓernde maa.
Yaltinaa yurmeende fow e maa.
ɗaɓɓiro yaa jawdi no heɓir-ɗaa woo a tefataa.
Dagii dagaaki ɗum wanaa haaju maa.
Wujjaa jattaa kansaa fenaa mooɓaa ribaa faggitoraa.
Heɓaa jawdi ndi nafataa, ɓay juulirde ndin darnata.
Zakka ndi yaltinta ko non yaadu makka ndi naɓataa.
Tawa a suɓike kun aduna hun kun ngurdam mun luttataa.
Awa mi haɗii ma e kon ko lorrata hara wallataa.
Awa ko goɗɗo woni goɗɗum, wanaa goɗɗum woni goɗɗo.
Wata jokku gooto sabu jawdi makko, jikkir mo sabu jikku makko.
Wasalaam.
Kuɗol: Mahfouz MBALNDE


text:
E ooɗoo yonta internet, ɗo neɗɗo waawi winndude, bayyina ko welaa, yimɓe ina poti anndude hol ko jari jaabaade e hol ko jaraani jaabaade. Haa teeŋti noon kadi so tawii ummorii ko yimɓe ɓe ngañgu mum en e juulɓe seedtini. Ɗum noon, ina gasa, ñalnde fof neɗɗo yiya ko yiɗaa yiyde, walla nana ko yiɗaa nande ina haalee e diine mum. Ɗuum noon ina toɗɗii juulɓe, e heeferɓe fof, hay diine gooto daɗataa heen.
Saaysayeeɓe waaɓe no Salmaan Rishdi e woɗɓe ina keewi hannde. So on nooynaaki won ɗeen e golle ɓe mbaɗata yiɗde tuufaade on, ñalnde kala ma on ceppu, ñalnde kala maa wood gaañiiɓe e maayɓe…
E ooɗoo yonta internet, ɗo neɗɗo waawi winndude, bayyina ko welaa, yimɓe ina poti anndude hol ko jari jaabaade e hol ko jaraani jaabaade. Haa teeŋti noon kadi so tawii ummorii ko yimɓe ɓe ngañgu mum en e juulɓe seedtini. Ɗum noon, ina gasa, ñalnde fof neɗɗo yiya ko yiɗaa yiyde, walla nana ko yiɗaa nande ina haalee e diine mum. Ɗuum noon ina toɗɗii juulɓe, e heeferɓe fof, hay diine gooto daɗataa heen.
Saaysayeeɓe waaɓe no Salmaan Rishdi e woɗɓe ina keewi hannde. So on nooynaaki won ɗeen e golle ɓe mbaɗata yiɗde tuufaade on, ñalnde kala ma on ceppu, ñalnde kala maa wood gaañiiɓe e maayɓe… Seede mum, ko yimɓe ina e haala e jiiɓru oo filmo kuɗaaɗo, jaaynde Faraysiire wiyeteende “Charlie Hebdo” ina aywina nulaaɗo laawol goɗngol.
Kono ina moƴƴi kadi juulɓe paama ko ɓuri heewde e ɗee baɗe, ko yiɗde dañde e mum en laawol, ko yiɗde laawde ɗum en e huutoraade nguun laawgu ngam ɓeydaade bonnitde ɗum en. Sibu eɗen nganndi kadi ko waɗi koo, wonaa Ameriknaaɓe fof ngondi heen, sibu Amerik ina waɗi juulɓe haa heewi. Ɗum noon, jaaboraade ɗum yande e Ameriknaaɓe fof ina wara, ina felnii no feewi, sibu, aɓe mbaawi yande e juulɓe hono maɓɓe. Wonaa kadi Faraysenaaɓe fof ngondi e ko “Charlie Hebdo” waɗi koo, sibu Farayse ina heewi juulɓe, yoga e Faraysenaaɓe kadi ñiŋii ɗee golle, nde tawnoo ina laaɓti, ndeeɗoo jaaynde wonaa yiɗde huutoraade wellitaare wondi, faandaare mayre e ooɗoo sahaa, ko seknoraade juulɓe. Hay gardiiɗo hilifaaɓe leydi Farayse seedtiima ɗuum, nde wiyata “cumu ñifirtaake jayngol”! Yiɗde wiyde ndeeɗoo jaaynde woni ko e duppude yimɓe. Hay laamu Amerik e hoore mum ñiŋii ɗee golle bonɗe, gila e Hilary Clinton haa e yooɓnaaɓe konngol woɗɓe.
Onon goongɗinɓe, e ooɗoo yonta internet, hoto tampinee koye mon, ñalnde fof maa on njiy ko on njiɗaa yiyde, walla nanon ko on njiɗaa nande ina haalee e diine mon, ɗum noon ina toɗɗii juulɓe, e kerecee en, e hinndu en e yahuud en fof, hay diine gooto daɗataa heen.
So on nooynaaki ɗuum, ko waɗi e ndeeɗoo yontere koo, maa waɗtu, ñalnde kala ma on ceppu, ñalnde kala maa wood gaañiiɓe e maayɓe… Waɗi noon ko e yonta ngon-ɗen oo, haangaaɓe ɗiɗo tan, jogiiɓe kameraa e internet maa laaw winndere ndee kala, ummina seppooji e pelɓondire e jookli aduna hee kala, hono no jooni nii. Ɓe ndaña ko ɓe njiylotonoo koo, sibu maa on mbarondir e koye mon. Oɗon poti salaade ɗuum. Ndartinee oo bone.
Hol ko addi oo fitina fof
Hannde, nguuɗoo laawgu, oo fitina, ɗee pelɓondire bonɗe e barondire nana nguɗa leyɗeele juulɓe. Hol ko saabii ɗum ? Sabii ɗum dey ko to Kaliforni (Amerik), neɗɗel jaasngel, ganndiraangel nguyka, woodii ɓe yoɓi 75 dolaar (ujunnaaje noogaas mbuuɗu) ñalawma fof, yo ngar galle mum ngam waɗde sinemaa mo jotondiraani hay batte e Lislaam. Caggal ɗuum, o wayli haala maɓɓe, o lomtiniri ka konnguɗi goɗɗi, o waɗti ɗum filmo bonɗo (eɗen moolii heen Alla) jalkitoowo nelaaɗo Muhammed. Caggal ɗum o yeeyni mo, kono hay gooto nootaaki mo, waɗtaani e ko o waɗi koo hakkille.
Ndeen, o itti e filmo hee taƴre 14 hojom, o yolli ɗum nder Youtube, nder internet. Ɗoon ne kadi hay gooto waɗtaani heen hakkille. Caggal ɗuum, e yontere ɓennunde ndee, gaño lislaam gooto to Virginie, yolliti kadi wideyoo oo e internet, kono ngolɗoo laawol, omo firaa e Arab, o neldi jokkorgal ngal saaysayeeɓe woɗɓe e jaaynooɓe to Misra. Tele Misra yaltini heen huunde. Baɗoowo politik gooto ñiŋi ɗum. Diiniyankooɓe laawii.
Ɓe noddi seppo rewrude e Facebook et Twitter, ngam yande e ammbasaad Amerik to Keer. Fitina oo reɓi. Ammbasadeer Amerik to Libi waraa heen, cumu jaɓi, reɓi haa e leyɗe goɗɗe.
Nde fitina oo fuɗɗii tan, kanko puɗɗunooɗo wideyoo oo, o wiyi ko o yahuud israayiilnaajo, tee ko yahuud en woɗɓe ndokki mo kaalis. Kono o fen. Jooni kadi o wiyi ko o kerecee kopto, hay so tawii noon kopte en to Misra ina ngañi gollal makko ngal tee njiɗaa fes ɓallaade mo.
Ɓe ndañii sago maɓɓe
Gooto e sikkaaɓe mballitiino mo ɓee, wiyi ko neɗɗo diine budaa. Hay so tawii filmo oo waɗaa ko Amerik, to Sudaan, seppooɓe ɓee njani ko e ammbasaad Biritaan, e Almaañ. Woodi Misranaaɓe kadi yanɓe e ammbasaad Holande, sabu maɓɓe sikkude ko Pays Bas woni caggal filmo oo. Gooto fof ina yiyloo mo takki e mo yani.
Faandaare waɗɓe filmo oo ko yiɗnoode hollitde wonde Lislaam ko diine neegre. Hannde ɗiiɗoo seppooji e njannguuji ngonanii ɓe daliilu. Baɗɗo filmo o wiyii wonde « juulɓe tagraa ko ñaaɗre e warhoore ». O wiyi kadi «Lislaam ko nguɗu ». Wonande caroowo filmo oo « fitinaaji baɗɗi Misra ɗii kollitii no diine oo e yimɓe mum mbayi neegde, ɗum goongɗinii ko filmo oo haali koo ». Ɗum noon ina wayi no seppooɓe ɓee baɗi tan ko ko waɗɓe filmo oo njiylotonoo koo.
Demokaraasi e karallaagal
Baɗboniiɓe ɓee ndartotaako ɗoo, ɓayri ɓe njiyii eɗum metta juulɓe, ñalnde kala maa ɓe mbaɗ ko ɓe cikki ina muusa ɗum en (añɓe Alla). Tee, e nder leyɗe mawɗe ɗee, sariya haɗaani ɓe ɗuum, sibu gooto kala ina wellitaa haalde ko welaa.
Hay so sariya harmiinoono ɗuum ne, karallaagal yettiima ɗo hay gooto waawaa haɗɓe ɓe yollude e internet ko ɓe nijiɗi koo, tee mumtotaako. Kanko baɗɗo filmoo oo, ko o pawanooɗo nii kuugal sabu nguyka, ɗum noon o alaano hakke huutoraade ordinateer boom saka internet tawa o yamiraaka. Kono en njiyii ɗuum dartinaani mo. Ɗuum haɗaani baɗtanɗo mo filmo oo e ɗemngal Arab oo, yollitde wideyoo oo e internet e sarde ɗum caggal leydi.
Parbagaan cooyniijo jeyaa ko e mbaydiiji wellitaare miijo e haala hannde. O yerondiri kadi ko keewtugol warngooji. Warde neɗɗo meeɗaa wayde nii newaade. E nder leyɗe juulɓe, warooɓe ɓee korsini ko bommbooji, tee ko yimɓe heewɓe ɓe mbardata laawol gootol. To Dental Amerik, ko petelaaji ɓe ɓuri horsinde. To Japon ko gaas sarin. Ɓe kuutorii ko engere e njanngu Oklahoma City. Ñalnde 11 settaambar, ownooɓe ɓee kuutorinoo ko laɓɓe e diwooje nawooje yimɓe. Caggal ɗuum kadi ko ɓatakeeji loowaaɗi anthrax .
Jalkito kadi ɓuri saɗde faddaade. Sabu kuftodingol karalleeje limniije e internet, neɗɗo ina waawi sarde wideyooji e nder winndere ndee kala e mudda gooto, tawa ko galbinooje diine baawɗo wonde kala.
So on mbelaaka, bommbo oo kalittaa
Wideyooji ɗii ina mbaawi wontude kaɓirɗe bonɗe. Kono kadi, eɗi njogii njaafndi : fof fawii ko e mon. Ko onon ngoni pettinoowel ngel. So on njaɓaani, bommbo oo kalittaa.
Ɗumɗoo toɗɗaaki juulɓe tan, hay so tawii, e ko wattindii koo, ko kamɓe ɗum ɓuri joopaade. Wideyooji ƴattotooɗi diineeji ɗii kala ina tawee e nder Youtube : ƴattotooɗi yahuud en, kerecee en, hinnduu en, katolik en, mormon en, budaa en, e goɗɗi kadi.
Ina waɗi heen ko kilipaaji jalkitooji. Ina waɗi heen ɓurɗi nefnaade. Keewɗi heen njolliraa ko ngam felɓondirde enɗameeje e leƴƴi. Ɓee wanndotooɓe mbaɗataa ceerungal. Jaltinɗo filmo bonnitoowo Muhammad (Muhammad mo jam e Kisal ngono oo) ina sosi kadi goomu ceppoowu sahaa e sahaa kala nder juulirɗe mormon en.
Gaawgol ngañgu e warngooji nattataa so tawii oɗon mbeeɓiri nii rullinde e yaawde memde ceŋdi. Gaywingol nulaaɗo mon e nder ordinateer baawɗo wonde kala, jokkiiɗo e internet, ina foti nattude waɗnude on ko on njiɗaa. Ko noon kadi pot-ɗon saloraade rewde won koon ndiiniyankeewon nguurtowon on e neegre. Njoɗɗinee kaaƴe mon, ngartiron hakkillaaji mon ! Kootee cuuɗi mon, paytee juulirɗe mon, njuulon. Alla ina mawni no feewi. Ndewee mo, ceerton e seyɗaane.
Taƴre e winndannde William Saletan, in “Film anti-islam: chers croyants, ignorez les vidéos d’abrutis sur Internet!”
Ƴoogirde : Slate.fr / fulo : Bookara Aamadu Bah


text:
Kullel biyeteengel dooñoo ngel ina anndiraa kaawis, so nannditde e kala nokku mo ari. Oo kaawis ina aannunoo annduɓe. Ko jooni ɓe mbiyi ɓe paamii ko addi ɗum. Ɗum woni ko e nguru majjum. Ko dooñoo tan Alla rokki mbawka waylude noordi nguru ɓalndu mum. So o deeƴii o heewi nannditde ko baka, so o laawiima, o wojjita walla o oolɗita ɗoon e ɗoon.
Kullel biyeteengel dooñoo ngel ina anndiraa kaawis, so nannditde e kala nokku mo ari. Oo kaawis ina aannunoo annduɓe. Ko jooni ɓe mbiyi ɓe paamii ko addi ɗum. Ɗum woni ko e nguru majjum. Ko dooñoo tan Alla rokki mbawka waylude noordi nguru ɓalndu mum. So o deeƴii o heewi nannditde ko baka, so o laawiima, o wojjita walla o oolɗita ɗoon e ɗoon.
Eɗen nganndunoo ngool baylagol noordi ɓalndu, ina addantunoo dooñoo waawde suuɗaade, kono annduɓe ɓee tawii eɗum addana dooñoo waawde hisde e cereeli naange cumooji.


text:
Heewi ɗo neɗɗo jamminaa nokku ronki yiitude, tawa no jamminiraa nih ina ŋakki, walla o waasa faamde,
Ngam wallude aadee e yiitude nokkuuji e dow Leydi, annduɓe koddirii diidi e dow mayri, paliiɗi ( fuɗnaange fay hirnaange) e coortiiɗi ( rewo fay worgo); waɗiɓe waɗde noon, so tawii en njiɗi anndude nokku ɗo heedi, en ƴeewat hol diidi dewɗi ɗoon, mbiyen, wuro walla nokku maani o, woni ko taƴondiral coortol nanngam e palol nanngam, (ƴeewee natal)
Coortol gadanol ( fuɗɗoode) ngol rewi ko wuro ina wiye Greenwich to Angalateer, umaade e maggol faade fuɗnaange ko (+) haa 180°, so a roondiima hirnaange ko (-). haa -180°
Palol hakkunde leydi ( Equateur) woni fuɗɗoode paliiɗi ɗi, so a roondiima rewo ko (+) haa lobbudu rewo (pole nord) hawra 90°, so roondiima worgo ko (-) haa lobbudu worgo, hawra -90°
#Posté le mardi 29 octobre 2013 11:44
Kuɗol Hammadi Jah ɓurɗo anndireede Taqiyyullah Jah
Jom lowre Pullo Hannde
http://hammadi-jah.skyrock.com/


text:
Gurel amen hoɗnoo ko e duuɗe e caaɗli, yor-yor tule ceene, ɗo ceeweele toɓatnoo mbaɗa beeli beeli, ɗo cayle e ciluweeje leewotonoo, ɓireteeɗi kuuna kayoo, njaabondira e gooleeje, caaɗli gese niiloo higgu, duule ndunngu cummba moosa, njalda e aynaaɓe, remooɓe e sippooɓe ngartida e dogtooji … Ndeen ko mu suka mi heewaani sokla, so wonaa mi ɓadoo baaba nde naange daaydaayni waɗi mbuuɗu, moolii e tule hirnaange, mbatooje ɗakkii, doombi corsorti, gedde nduuɓani luurooji, ndiwri toŋŋinii e dow leɗɗe, jamma wona e yiiwaade, koode ñaara e asamaan.
Baaba daara ni mi jaambareeɓe yawtuɓe.
Yooɗi-mi heen ko daari ngenndiyankooɓe jaddinooɓe koloñaal, maayi tawi maayaani e jaŋtawol ngenndi… Mi naamnoo baaba holi ɓeen ? Ko ɓe ɓaleeɓe walla ko ɓe woɗeeɓe ? Baaba wiyi mi : ɓeen ko Siidi wul Mullaay Seyn, Muhammed Ayda, Bakkaar wul Suwoyd Ahmed, Foodee Jaagili, Alamaani Daraame, Abdul Bookara Kan e woɗɓe.
E subaka noon e subakaaji huunde fof waylii wonande gurel amen, nde waɗɗiiɓe puccon, ɓe koppeteeji, wakkiiɓe petelaaji catii gurel amen, ɓe curi nay, remooɓe yoo sippooɓe alaa daɗoowo. Aɓe kaalaa haala ka mi meeɗaa nande : ka wonaa wolof, ka wonaa sooninke, ka wonaa Pulaar, ka wonaa Arab. Teskii mi heen ko aloo ! aloo ! labaa ! labaa !
Gooto e maɓɓe nantini « miin ko mi seef de wilaas, koloñaal wiyi on gale fof tati ɓireteeɗi, gay ‘’puwaa’, satalla nebam waɗa soldaat. Yo yaaw, haala mum jaabetaake.» Njiy-mi yeeso baaba am ina huɓɓa. Mbiy-mi « baaba ko ɓee ngoni ? » Baaba wiyi mi « ɓee ɓuri mboddi e yaare sooño bonde ». Ɗoon e ɗoon nay coggaa, sagataaɓe ndahaa. Ndañ-mi ɓoccitaade, miin e sehilaaɓe am min naatoyi e jaalol haayre. Gurel amen heddodii e baasal e yeeweende… So hiiri, nagge huunataa, gool teeɗataa, a nanataa so wonaa ŋeewaango boyiiru e ñuuñaango fowru. Mo njiyi-ɗaa fof na turii na jaggi e tiinde. Ɗoon min ngoondi yoftaade. Min mbaɗi kosɗe, min ndoga seeɗa, min ñekka seeɗa, min layalayta no goorooɗe. Jamma min mballina, ñalawma min ñallin. Minj keyɗa min ñaama kaakooli, min ɗomɗa min ɓuucoo ɗaɗi leɗɗe. Ɓerɗe piɓii, anniya goonga fiɓtotaako.
Wune dooki etee maayde soomi teddungal, faddini laajotooɓe ndimaagu. Gite am ceedii koloñaal mo gite korodde, omo yaɓɓa ɓee, omo dampa ɓee …
Rimɗunooɓe kank ngontii hannde jiyaaɓe. Ɗoon min coomii e huɗo, min nanndi e daƴƴe, min moolii e leɗɗe, min nanndi e jullaaje. Ɗoon gite kelaa, kaanabbe kaanaa, kure ndampi coneele. Ñalnde heen cuurki wonti cuuraay tooñaaɓe, kure kuljinni hiɗaaɓe. Koloñaal yani siɓaani taaɓal, gure firigaaji nootii e wulaango conndi ? Nay kawni ndoontii duumaale, ɓogi dahaaɓe taƴaa, ndimaagu jaaƴii, kisal nootii, jam ñalli waali e wuro e ladde.
Abuu Mborom Gelaajo
Kayhayɗi ñalnde 26/11/1982


text:
Umaar Bah! Umaar Mboyna Bah ! Aali Mayram, ko nii tan njahru-ɗaa? A yahii, a haaltidaa, etee kadi ko a bayniiɗo mo artataa! Eskey, aduna dey ndeke wonaa giɗo, wonaa kadi jahdiiɗo duumotooɗo!
– Kono hol to ngoppu-ɗaa jinnaaɓe e ɓesngu ? Baaba Mboyna e neene Mayram, Baaba Ceerno, Baaba Alasan, Faati, Usmaan, Aliiw, Hapsatu, Mayram Bah, Yuusuf e heddiiɓe !
– Hol ko kaaldu-ɗaa e Takko Abuu Takko, gooto teelɗo e nder yeewnde sunaare e Abuu Takko Abuu Takko, njabeeri ndi diwaani, gootel ngel Geno yeɗno maa dono, gootel ngel Alla yeɗnoo fartaŋŋe hawrude e mbayniigu maa ?
– Hol ɓataake cakkitto mo ɗaccir-ɗaa Sifaa Hanki Pinal Hannde, Fedde Ɓamtaare Pulaar e Duɗal Ɗemɗe Ngenndiije ngam yettinde payndaale mumen e Leñol, cukka peƴƴi, melsita gebbi, kaɗa bojji?
– Hol wasiya battindiiɗo mo cakkit-ɗaa gila e jaayndeyankooɓe e jirwinooɓe jeewte Rajo Muritani, jaayndeyankooɓe jaambureeɓe haa e dadiiɓe dadaniiɓe siftinde e softinde, mbele Leñol ngol ena sujja e ɓamtaare nde luurdaani ?
– Hol ko ndaaran-ɗaa ɓee naalankooɓe joginooɓe pinal, dookɓe hannde caɗeele ɓurtuɗe, ɓe yontannde leñol mumen woni e riddirde jeereende e sooynde kesam-hesamaagu?
– Hol ko tinndan-ɗaa ɓee, ɓe geɗe leñol njoofetee, njoofoyoo woɗɓe, no ɓe njeyaaka e maggol?
Umaar, a yahii, a haaltidaa, etee kadi ko a bayniiɗo mo artataa! Eskey, aduna dey ndeke wonaa giɗo, wonaa kadi jahdiiɗo duumotooɗo!
– A yejjitii en mbaɗdiino aadi, mbiy-ɗen : «kala gadiiɗo e men maayde, firtii aadi ?» Aadi e Beelinaaɓe Majmajol, wuro Muuminiina, teddungo, ngo jaɓɓaani hoyneede, eɗen ngondi e toñaa Jaayre Fori, Joobel yelle Faati, miñi mum Haabiibu.
– A siftoraani duuso men e Aamadu Faalel Sih, lawake joom falo, banndu Jeynaba e Habii e Abdul Kadeer Aan, yaakaare nde luutnaani jikke haa Rinnjaw Beeli Moodi ?
– Alaa ko kaalduno-ɗen jammaaji e Sillaa Kare boowe, kare pittaaka laaɓi, mbaɗi ko nayi ñaami, baali kaalaaka, beetawe men e Foonde Kelle, ƴiiƴam-sagataaɓe.
– En njahdaano haa Lugge Saybooɓe, gural Abuu Aamadu Joop, Jaayre Fori e Yurmeende Geno, diiri Habiibu, Baru Bah e Haamiidu Caam, jatti Momunel miñi am e Ɓiinaare seydi Kan?
– Mboɗo sikki, a yejjitaani ñalɗi e ñalaaɗe men e Bamma Koole, gural diirdi jamma, saaƴiri wenndoogo, diiri Aamadu Tumaani Tuure, Umaar e Aadama Bah Konaare, gila to galle konngereeji haa to Duɗal Aamadu Hampaate Bah ?
– Aɗa siftora Zulzul Muta Zullaa walla a yejjitii hay ɗuum ne?
Umaar, a yahii, a haaltidaa, etee kadi ko a bayniiɗo mo artataa! Eskey, aduna dey ndeke wonaa giɗo, wonaa kadi jahdiiɗo duumotooɗo!
– Ɗum ɗoo fof, ko a jejjitɗo walla ko fodoore firti aadi, jooɗii e dawol, ñolni peeje e nder deedi?
Mi tuubanii joom am, mi juulii e ɓurnaaɗo winndere, sabu mi siftorii ko nawnoo nulaaɓe e annabaaɓe, ko nawnoo sahabaaɓe e waliyaaɓe woppataa hay tagoore. Ndeke ko nawnoonde Baaba mum winndere, ruttanii Ɓurɗo winndere ko ndeen artan maa seydi Bah, gorko Neere e Woolum Neere, gorko Aamos, busel buso beeli, gorko Soree-ladee e suudu baawe, sabbundu ŋaakoote, gorko Faram e farlaade, gorko Caltol e Hamadooru, gorko Ruus, mawndu beeli.
Hol gonnooɗo Umaar Mboyna Bah?
Yumma makko wiyi mo ko Aali. Baaba makko inniri mo ko Umaar.
Yumma makko wiyetee ko Mayram Sammba Bah, ɓurɗo lollirde noon Mayram Bah. Baaba makko wiyetee ko Aamadu Hammaat ganndiraaɗo Mboyna Bah.
Jinnaaɗo men Aamadu Hammaat Bah ari e aduna ko e hitaande 1926, e nder wuro Woolum Neere. O wonii konunke e konunkaagu tuubakiri, gila ko adii eɗen keɓa jeytaare. O naati konunkaagu ko ñalnde 4 colte( février) hitaande 1952. O nanngaa ko e nder Kayhayɗi, ɗo sinemaa Abdul Ajiiju, gonnooɗo to leegal Moderna too.
Ko e konunkaagal, o janngi doktoraagal kono o janngaani ɗemngal farayse.
O ari e Nuwaadibu, e oon sahaa, wuro ngoo wiyetenoo ko Porceen (Port-Etienne) ko e hitaande 1956 fayde 1957. O ummii e Porceen ko e hitaande 1962, o fayi to wiyetee Attaar. O heɓi alateret makko ko ɗoon e wuro Attaar ngoo e hitaande 1964, o fayti Woolum Neere.
E hitaande 1965, o ɓamtaa e doktoraagal, o fektaa Opitaal Kayhayɗi. O woni ɗoon e ndeen safrirde diiwaniire ko hitaande e lebbi3. Caggal ɗuum, o nawaa wuro Ɗalhaya e hitaande 1966. O waɗii e nder ndee ɗoo sahre duuɓi 19. Caggal ɗum, Fulɓe mbiyi:”kala ko ndiyam ɓooyi e weendu walla e caanngal, fayti ko maayo”. E hitaande 1985, o ardi e wuro makko Woolum Neere. Ko kanko udditi safrirde wuro ngoo. Ko ɗoon o heɓi “alateret” makko ɗiɗaɓo e hitaande 1991. Ko o ɓami safrude koo, e wiyde makko, o meeɗaani heen rafeede haa ko ena haɗa mo dawde e golle makko. O meeɗaani kadi dañde heen tanaa ceedtinɗo, e yettere Alla…..
Aali Mayram lollirɗo Umaar Mboyna Bah jibinaa ko ñalnde alkamisa 26 lewru jolal (novembre) hitaande 1957, heedde 8w00h subaka e nder wuro Nuwaadibu, daande-maayo. Umaar Bah waɗi cukaaku mum ko e nder wuro wiyeteengo Ɗalhaya. O ari ɗoon ko omo yahra e duuɓi 9. Ko ɗoon o woni haa o dañi duuɓi 25, nde o fuɗɗii yaltude. Omo woowi dingire e mbeddaaji leegal Ganki, no o anndiri leeɗe Cilon, Gaawol e Aañam.
Umaar wonaano nuggaro e cukaaku mum kono kadi o sifortenooka bonɗo nehdi walla kaɓeteeɗo. O fijii e dingiral, omo anndi pijirlooji. Omo anndi liitii, tuko-mukooru, fooɗo-fooɗoondu, cer, tawtawel, muumel-karli walla muumel-dorli e kool. Umaar waɗɗiima bamɗi, dognii pucci, yahii geewuuji e sarooji jamma hakkunde gure. Umaar waɗii heeroo-gummboo, cuutel, taato-moromoro, del, saftiima e caanngol Butukaawol. Umaar raddii bojel e jihe, waɗii bile, tuufiima colli e pooli. Umaar ittoyii celi, waɗirii katti. O fijirii bayti e buggal, o sañii maageeji. Umaar ena anndi koɗungu, suro e duuso, payka e pulareeje e caɗeele gonɗe hakkunde pelle gonɗe e joljole.
Umaar ena anndi Caski Siley Boli, Beelel Ɗaahiiru, Tufnde Jibi Jaaƴe, majjaani Foonde Siree Binta, sur-ɓoti, Agriis e Siwonndu, sabu teenii, remii, addoyii jaaɓnde e hiraande puccu.
Kono Umaar teelaano e nder Ɗalhaya. O waɗdunoo nguurndam makko fof ko e Aamadu Aliiw Leele Bookar Taal, yelle Saqinatu e Rayhaana, Aamadu Alhajji Sammba Paate Jah, Sammba Hawolih Tuure, mawni mum Raabi, Seeku Jallo e Mohammadu Alfaa Jaako.
Umaar Mboyna naati jaŋde ko e Ɗalhaya. Kono o janngoyii kadi to Ligisayba. E hitaande 1972, o ari e wuro Kayhayɗi, o woni e janngude “kuura”, ɗo Sonolec ɗoo. O wondunoo ko e fanniyanke mawɗo, ena wiyee Bah Sammba e goɗɗo ena noddiree Deegool, ena jeyaa to diiwaan Hirnaange Boosoya too. E oon sahaa, woni ɗoon “konntaabal” ko biyeteeɗo Aamadu Sal, ena jeyaa Haayre Mbaara e Simeraaji. Aamadu Sal ena wondunoo e miñi mum ena wiyee Sal Siidi Demmba.
Umaar woni e Kayhayɗi ko Alla haaji, fayti Nuwaasot e hitaande 1976. Nde o ari e Nuwaasot, tawi ko o fuɗɗiima heptinde hoore makko no moƴƴi to bannge golle kuuraa, ɗe o gollatnoo, gila Kayhayɗi ɗee. Ko e Nuwaasot, laamorgo dowla Muritani, o nanata haala wonde“ Santar Mammadu Tuure” ena hebla fanniyankooɓe ko fayti e kuuraa. Nii woni, o yawti Nuwaadibu, o woni e ngaal keblorgal haa o seedtanaa mbaawka, o rokkaa seedantaagal, o arti e Nuwaasot. Ko ɗoon o anndori e sehilaaɓe tiiɗɓe giɗgol, ɓe nganndu-ɗaa, alaa ko seerndi ɓe so wonaa ndee maayde. Ena ɓeen biyeteeɗo Baru Jallo mo Jowol Sahre, Abuu Kume, ena jeyaa Ligisayba, Mallee to Maqaama, Mboyriik to Foonde, Ifraa Kome e baaba makko tokooso ena wiyee Alasan Yero Umaar Bah ena jeyaa Woluum Neere.
Ko Umaar woni e kuuraa koo fof, ena jaribaa e jaŋde Pulaar ndee. Oon sahaa, hawri ko e keyniiko, njatigi makko, jogiiɗo mawniiko debbo biyeteeɗo Faati Mboyna oo, ena daranii ɗum darnde saɗtunde. Oon woni Alasan Borti Jallo mo Jowol e Yowi-looɗe.
E hitaande 1984, Umaar yiytondiri e Maas Jaak, ena jeyaa to wiyetee Juuwde Guuriiki, to diiwaan Damga Senegaal. Oon wonnoo ko Duɗal Ɗemɗe ngenndiije, ko kañum winndanatnoo duɗal ngal “binndi reegal”(normographe), ko adii nde ngal dañata masiŋaaji binndooji. Ko oon fooɗti mo, woni kadi Ceerno makko e ngool binndol. Nde Maas Jaak fayti Senegaal, duɗal ngal waɗti ɗoon Umaar Bah, caggal nde Suleymaani Kan (hooreejo Duɗal Ɗemɗe Ngenndiije e oon sahaa) teskii tiiɗnaare makko, neɗɗaagal makko e coftal makko. Arɓe caggal ɓee ne, gila e Usmaan Muusaa Jagana haa heɓi Duudu Wan, alaa e mumen ustuɗo ndeen hoolaare.
Nde duɗal ngal dañi masiŋaaji binndooji e winndooɓe humpitiiɓe wayɓe no Kajjata Caam, Faama Baro, Raamata Jallo, Mayram Jaawara e Kadiija Kan( hade mum wontude jannginoowo), Umaar fayti to catal toppitingal muulngo defte. Kanko e Sammba Ndaw Kan, ɓe ngondoyi e Asan Gay, mawɗo catal ngal.
Gila e ndeen hitaande, nde o ari, kanko Umaar, e Duɗal Ɗemɗe Ngenndiije ndee, haa e hitaande 1999, nde duɗal ngal uddaa, waɗtaa Catal jaaɓi-haaɗtirde, haa ñalnde alkamisa 8 lewru mbooy hitaande 2012, nde o ruttii e joomiiko ndee ko ɗoon o gollotoo.
E hitaande 1986, o naati e fedde Sifaa Hanki Pinal Hannde. O woni heen tergal guurngal, jaalal kerngal, gila to ɓulno, to yuɓɓo haa to tabitingol e nder dingiral. O daranii nde, o addi ballal makko haa timmi ko aldaa e ngowaari. O darodii e mayre kala ɗo nde darinoo, o toŋti nde kala ɗo nde jaccunoo. Finnde mum ko ñalnde o ruttotoo e joomiiko ndee, o ñaldunoo ko e hirjino ñalawma Wuutere Debbo
Ñalnde 15 lewru kawle hitaande 1987, Umaar Bah, naati hoɗannde, resi denɗum, ɓiy gorgol mum ena wiyee Takko Abuu Takko Sih, ena jeyaa Beelinaaɓe walla Ganki. Ɓe leelii dañdude. Caggal duuɓi 20, bajjo gooto feeñi hakkunde maɓɓe, ñalnde alkamisa 14 lewru bowte hitaande 2007 e nder Nuwaasot, wiyaa Abuu Bakri Umaar Aamadu Hammaat Bah.
Umaar ari e Rajo Muritani ko e lewru korse(juin) hitaande 2011. Ko mawɗo catal pulaar Jallo Saydu Mammadu waɗti mo e Mammadu Demmba Sih, caggal nde oon heptini ko o waɗata koo, kanko Umaar. Woni mawɗo jeewte ko fayti e ɗemngal Pulaar ko Mbooc Abuu Maariyeta mo Sahre Ndoogu kono adii waɗde jokkodiral hakkunde Mammadu Demmba Sih e Umaar Bah ko Xalaqa Jimmeera. Ko ɗuum jibini yeewtere maɓɓe wiyeteende “Tufnde ganndal” ndee.
Umaar ko neɗɗo baawɗo giɗgol saɗne. Kala nde ngarɗaa e nokku mo o meeɗnoo wonde walla arde, hay so ko hojom gooto, cikkataa ko ɗoon o jeyaa. Tuggude e Jowol, Jiinge, Maafoondu, Ɗalhaya, ɗo o wonnoo ɗoo, Ligisayba, Kayhayɗi haa arti e gure Hirnaange Boosoya, ɗo o wattindii ɗoo, teskuya oo ko gooto. Oo kikiiɗe alkamisa ne, 8 lewru maarse hitaande 2012, so Alla hollii ma nguu jamaanu ngarngu duusde mo to Opitaal Nasiyonaal, a anndat Umaar kay wuuraano nguurndam Sammba Ngoƴa. Hay jaagorɗe e jagge toowɗe to bannge laamu, ngarii hawritde heen. Jaayndeyankooɓe rajo( ɓe o wondunoo, fulɓe mum, sooninkooɓe mum haa e jolfuɓe mum), alaa keddiiɗo. Terɗe Sifaa Hanki e ardorde Fedde Ɓamtaare Pulaar Muritani, hay gooto e mumen hattaaka. So wonaano Ceerno Hammee e Alasan Yero, Umaar jogornoo hebleede ko e Nuwaasot, juulee e Nuwaasot, wirnee kadi e Nuwaasot. Ɓee ɗoo ɗiɗo ko baabiraaɓe Umaar tokosɓe. Ko kamɓe njogii alhaali maayde ndee e jamirooje mum. Ko kamɓe ƴetti pellital nawtude gooski kii mbele jinnaaɓe makko e banndiraaɓe ɓadtiiɓe fof ena ngodditoo e makko.
Ñalnde aljumaa, 9 lewru mbooy woni wirwirnde ndee. Ñalawma oo fof e gantinde, Kayhayɗi, Ari-funnda, Giray, Jowol, Ɗalhaya e Ligisayba, so wonaa mo alaano e ɗiin ɗoon nokkuuji walla gonduɗo e ngantu, alaa mo araani. Gure Hirnaange Boosoya e Hebbiya no ndiidorinoo, alaa heen ŋakkungo. Won ummoriiɓe haa to Ɓoggee. No genaale ɗee keewiri yimɓe nii tan, neɗɗo ena gasa faamde wonde Umaar ko joom geɗal to Alla sabu ubbooɓe ko limaaɓe. Wirwirnde ndee daroyiima e gori 11. Gorol ɓurngol famɗude ngol waɗi ko yimɓe 96, ko jiidaa e arɓe sakket. Jamaanu nguu tolnoyiima e 1200 neɗɗo fawɓe.
Umaar ko moƴƴo, muñɗo, muññitoowo, diiniyanke, aadiyanke mo firtataa aadi, luutnataa jikke, bonnataa hoolaare. Umaar ko ngenndiyanke, tiiɗaaɗo leñol. Yiɗde makko fof tonngii ko e geɗe tati:
1- Yo leñol ngol ɓur leƴƴi fof. So ngol dañaani ne, oto ngol heed caggal leƴƴi
2- Yo pinal ngal daɗ pine fof. So ngal daɗaani ne, oto ngal farko punndi pine.
3- Yo ɗemngal ngal fool ɗemɗe fof. So ngal dañaani ɗuum ne, yo ngal limtide e ɗemɗe doolnuɗe winndere ndee.
Banndiraaɓe, ɗuum ɗoo ko jubbannde e nguurndam giɗo men, musiɗɗo men, jahdiiɗo men mo ndennduno-ɗen nguurndam gila e cuuɗiɗam haa e peeñɗam kono sellataa tonngen binndol ngol tawa en mbaɗaani eeraango feewde e Leñol ngol e feewde e ngenndiyankooɓe Leñol ngol. Eeraango ngoo ne, ko eeraango ngo mbaɗno-ɗen e maayde Tijjaani Aan, Yero Dooro Jallo, Mustafa Booli Kan e Mammadu Sammba Joop, ɓamtaten ɗoo sabu deftere janngirtee ko deftere banndum.
« No Doktoor Umaar Bah mawɗo, Aamadu Maalik Gay, Tijjaani Aan, Yero Dooro Jallo, Mustafa Booli Kan e no Mammadu Sammba Joop nii, mayde Umaar Bah Mboyna ko baasal mawngal wonande leñol ngol. Nde tawnoo hono maɓɓe mbeeɓaani-en, en ngoyii ɓe haa saɗti. Kono paamen noon, aduna oo dartotaako e ɗee ɗoo maayɗeele, ko o jokkoowo. Nguurndam leñol ngol ne kay ne dartotaako, ko ko jokkata. Ɗum firti ko leñol ngol ena hatojini e sagataaɓe yarlitiiɓe. Engol sokla ngenndiyankooɓe saasɓe e kala sahaa e kala nokku. Haade noon ngenndiyankaagal ko huunde tiiɗnde, nde weɓaani, etee wonaa mo woni kala rokketee ɗum, so en ndañii ngenndiyanke, tiiɗnoɗen e mum gila e nguurndam mum. Woto ɗalen haa maayde jola, heddoo eɗen ngoya ɗum, eɗen cunoo e maayde mum, eɗen kolla wonde eɗen njiɗnoo ɗum walla eɗen njotondirnoo e mum jotondiral tiiɗngal.
Enen hannde, foti wonde woondu men Umaar Bah ko daranaade ko o daraninoo koo. Woondu men e makko, ko haɗde miijo makko ngoo maayde. Woondu men e makko ko salaade anniyaaji ɗi o joginoo ɗii mbaasa joofde.
Wuurde e woodde ko geɗe ɗiɗi ceertuɗe. Neɗɗo ena wuura tawa woodaani. Neɗɗo ena wooda kadi tawa wuuraani. Wuurde noon kadi wooda, weeɓaani.
So tawii goodal ko ñaam-golluuje tiiɗɗe ɗe leñol sokli ngam suɗirde Daartol mum, mbiyen golle Aali Mayram ɗee ko pattamlame, ko dowrowe e nder cuɗaaje ɗe leñol foti suɗirde Taariik mum. Yo Geno waɗ toon fooftorde makko, kanko e denndaangal maayɓe juulɓe.
Gelongal Fuuta lollirɗo
Njaay Saydu Aamadu


text:
Ñalnde kala hakkunde Ejit e Alaseri ina ɓeydoo bonde gila nde laaɓi hankadi wonde ko Alaseri yahata tawtoreede kawgel fuku adunankeewel potngel waɗde e hitaande 2010 to Afrik worgo. Ko ñalnde heen, ñalnde alarba 18-11-2009, to Omdurman to Sudaan, Alaseri fiyi Ejipt (1-0). Hade ɗum, leyɗe ɗiɗi ɗe pottiino to Alaseri gadanol, Alaseri fiyi ɓe (3-1), caggal ɗum to Keer, Ejipt hawi (2-0).
Ñalnde kippu Alaseri naati wuro Keer ngo, hade maɓɓe yettaade jippunde maɓɓe, ɓe mberlaa ko kaaƴe ɓutte, e birikaaji, haa njoyo e maɓɓe ngaañii heen no feewi.
Ɗum addannoo FIFA (Fedde Adunankoore Fuku Bal) miijaade fawde kuugal e Ejipte. Kono, jogo-comci Fennecs en (Kippu Alaseri) jondikinaaki e ɗuum, ɓe njoftii e joɗnde Sosiyatee Ejipte ko fayti e telefoŋ gonɗo to Alaseri. Yanti e ɗuum, laamu Alaseri ɗaɓɓiri oon sosiyetee nde yoɓata 600 miliyoŋ dolaar (fotde 150 miliyaar ugiyya) rewetenoo. Ɗumɗoon metti Keer no feewi haa nodditi ammbasadeer mum, siftini Alaseri wonde « ina foti gaddaade kisal yimɓe mum to leydi maɓɓe ».
Ina wayi no e jonte cakkitiiɗe ɗe, pelɓondire, rewrude e jaayɗe (binndanɗe) e nder internet ɓeydii ko heewde hakkunde jogo-comci kippuuji ɗiɗi ɗii. Yimɓe fof cikkatnoo ko gasii hankadi, ɓayri ñaawaama : laaɓii ko Alaseri yahata. Kono, Ejiptenaaɓe ndonkii ɗum muñde haa ko ina njuɓɓina seppooji muusɗi yeeso ammbaasaad Alaseri to Keer ñalnde alkamiisa 19 e aljumaa 20 noowammbar, haa fotde 35 gaañii heen. So haaɗiino ɗoon tan maa yimɓe mbiy « eh, ɗum na woowtaa ». Kono addi bone, ko ngel kawgel fuku wontii luural hakkunde dowlaaji ɗiɗi ɗi : won yahɓe haa ɗaɓɓi taƴondiral e Alaseri. Hay Sudaan daɗaani heen sibu Ejipte takkude ɗum yeebaare kisal yimɓe mum. Ɗum addani Khartum noddude ammbasadeer Ejipt ngam wiyde ɗum « e min mettini ko haalaa e jaayɗe mon ko … potno-ɗon ko yettude min sabu amen jaɓde 25000 sipoteer (jogo-comci) kippuuji ɗiɗi ɗi, tawa alaa sarɗi gooto. Kono ko jaayɗe leydi kaali e Sudaan ko, ko huunde nde min mbaawaa jaɓde ».
Eɗen cifina wonde Alaseri wayrii yahde ngelɗoo kawgel, gila 1986. Hade ɗum ɓe njahiino toon e hitaande 1982, nde ɓe piyata Almaañ (1-0). Gaa gaa Alaseri, ko Niiseriyaa e Kamaruun e Ganaa e Koddiwaar e Afrik Worgo ngoni kippuuji goɗɗi Afrik potɗi tawroreede kawgel ngel.
Bookara A. Bah